Gbɔgbɔ La Ƒe Kutsetse—Dzigbɔgbɔ Blewu\nGBE BUBU Afrikaans Albanian Altai Alur Amharic Amis Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Digor Douala Dutch Edo Efik Esan Estonian Eŋlisi Eʋegbe Fijian Finnish Fon Franse Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Italy Tokunɔgbe Japanese Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (West Africa) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nESI wònye be xexea me ƒe amemiamiawo nu le sesẽm ɖe edzi le ‘ŋkeke mamlɛ’ siawo me ta la, Yehowa ƒe amewo hiã na nɔnɔme nyui si nye dzigbɔgbɔ blewu fifia wu ɣeyiɣi ɖe sia ɖe. (2 Tim. 3:1-5) Míele xexe si me amewo nye ɖokuilɔ̃lawo, ame siwo melɔ̃na ɖe ɖoɖo aɖeke dzi o kple ame siwo meɖua wo ɖokuiwo dzi o le la me. Zi geɖe la, ame siwo ɖea nɔnɔme siawo fiana metea ŋu gbɔa dzi ɖi o. Eya ta, ele be Kristotɔ ɖe sia ɖe nabia eɖokui be: ‘Ðe dzimagbɔɖi ƒe gbɔgbɔ si le xexea me la le ŋusẽ kpɔm ɖe dzinyea? Nu kae dzigbɔgbɔ blewu vavãtɔ fia? Eye aleke mawɔ be Kristotɔwo ƒe nɔnɔme nyui sia nanye nye amenyenye ƒe akpa aɖe ɖaa?’\nNU SI DZIGBƆGBƆ BLEWU FIA\nLe Biblia me la, nu si dzigbɔgbɔ blewu fia la yi ŋgɔ wu be woatsɔ nɔnɔme sesẽ aɖe kpoo ko evɔ. Ame si gbɔa dzi blewu la doa dzi le taɖodzinu aɖe ta. Metsɔa eƒe susu ɖoa eya ŋutɔ ƒe nyonyo ko ŋu o, ke eƒe susu nɔa ame bubuwo hã ƒe nyonyo ŋu, ne womewɔ nu ɖe eŋu nyuie o gɔ̃ hã. Le susu sia ta, ne wowɔ nu madzɔmadzɔ ɖe ame si nye dzigbɔɖitɔ ŋu la, menaa ta o, ke boŋ enɔa mɔ kpɔm be ƒomedodo si me gblẽ la ava ɖɔ ɖo. Eya ta, mewɔ nuku o be Biblia yɔ ‘dzigbɔgbɔ blewu’ hafi yɔ nɔnɔme nyui bubu geɖe siwo lɔlɔ̃ ʋãa ame wòɖena fiana. * (1 Kor. 13:4) Mawu ƒe Nyaa gblɔ hã be “dzigbɔgbɔ blewu” nye “gbɔgbɔ la ƒe kutsetse” ƒe akpa aɖe. (Gal. 5:22, 23) Gake nu kae wòbia be mawumenɔnɔme sia nanɔ ame si?\nALE SI MÍAWƆ BE MÍASRƆ̃ DZIGBƆGBƆ BLEWU\nHafi míate ŋu atu nɔnɔme nyui si nye dzigbɔgbɔ blewu ɖo la, ele be míado gbe ɖa na Yehowa be wòana eƒe gbɔgbɔa, si wònana ame siwo kana ɖe eyama dzi heɖoa ŋu ɖe eŋu la mí. (Luka 11:13) Togbɔ be ŋusẽ le Mawu ƒe gbɔgbɔa ŋu ale gbegbe hã la, ele be míawɔ míatɔ sinua eye míawɔ nu wòawɔ ɖeka kple míaƒe gbedodoɖawo. (Ps. 86:10, 11) Esia fia be ele be míawɔ míaƒe ŋutete katã be míagbɔ dzi ɖi gbe sia gbe ale be nɔnɔme sia naƒo ke ɖe míaƒe dzi me. Ke hã, ɖewohĩ ahiã be míaku kutri geɖe wu be dzigbɔgbɔ blewu nanye míaƒe amenyenye ƒe akpa aɖe. Nu bubu kae ate ŋu akpe ɖe mía ŋu?\nMíate ŋu asrɔ̃ dzigbɔgbɔ blewu ne míedzro kpɔɖeŋu deblibo si Yesu ɖo ɖi la me hesrɔ̃ eƒe kpɔɖeŋua. Le ɖekawɔwɔ me kple Yesu ƒe kpɔɖeŋua la, gbɔgbɔ ʋã apostolo Paulo wòƒo nu tso “amenyenye yeye la,” si ƒe akpa aɖee nye “dzigbɔgbɔ blewu” ŋu, eye wòde dzi ƒo na mí be ‘míana Kristo la ƒe ŋutifafa naɖu dzi le míaƒe dziwo me.’ (Kol. 3:10, 12, 15) Míate ŋu ana ŋutifafa sia “naɖu dzi” le míaƒe dziwo me ne míena xɔse sẽŋu si nɔ Yesu si be Mawu aɖɔ nu siwo na míele fu kpem la ɖo le Eya ŋutɔ ƒe ɣeyiɣi ɖoɖi dzi la su mía si. Ne míesrɔ̃ Yesu ƒe kpɔɖeŋua la, nu ka kee ɖale dzɔdzɔm o, míado dziku ahawɔ nu dzimagbɔɖitɔe o.—Yoh. 14:27; 16:33.\nTogbɔ be míedi vevie be xexe yeye si ƒe ŋugbe Mawu do la nava kaba hã la, míesrɔ̃a ale si míagbɔ dzi ɖi geɖe wu ne míede ŋugble le ale si Yehowa gbɔ dzi ɖi na míi ŋu. Ŋɔŋlɔawo ka ɖe edzi na mí be: “Yehowa mele wɔwɔm blewu le eƒe ŋugbedodo la ŋu abe ale si ame aɖewo se blewuwɔwɔ gɔme ene o, ke boŋ egbɔa dzi ɖi na mi, elabena medi be ame aɖeke natsrɔ̃ o, ke boŋ edi be mɔnukpɔkpɔ nasu amewo katã si woatrɔ dzi me.” (2 Pet. 3:9) Ne míede ŋugble le ale si Yehowa gbɔ dzi ɖi na míi ŋu la, ɖe esia meʋãa mí be míagbɔ dzi ɖi na ame bubuwo geɖe wu oa? (Rom. 2:4) Nɔnɔme siwo me wòhiã be míagbɔ dzi ɖi le la dometɔ aɖewo ɖe?\nNƆNƆME SIWO BIAA DZIGBƆÐI\nMíedoa go nɔnɔme vovovo siwo doa míaƒe dzigbɔɖi kpɔna gbe sia gbe. Le kpɔɖeŋu me, ne èle dze ɖom kple amewo eye nya vevi aɖe le asiwò nèdi be yeagblɔ la, ɖewohĩ ahiã be nàgbɔ dzi ɖi ale be màgaxɔ nya le amewo nu o. (Yak. 1:19) Ðewohĩ, ahiã hã be nàgbɔ dzi ɖi ne èle nu wɔm kple hati Kristotɔ siwo ƒe nɔnɔme aɖewo mesɔna na wò tututu o. Le esi nàwɔ nu wòagbɔ eme teƒe la, nunya le eme be nàbu ale si Yehowa kple Yesu wɔa nu ɖe míaƒe gbɔdzɔgbɔdzɔwo ŋui la ŋu. Wometsɔa susu ɖoa vodada suesuesue siwo míewɔna ŋu o. Ke boŋ, wodea dzesi míaƒe nɔnɔme nyuiwo eye wonɔa ŋku lém ɖe agbagba siwo dzem míele be míaƒe nɔnɔme nanyo ɖe edzi la ŋu dzigbɔɖitɔe.—1 Tim. 1:16; 1 Pet. 3:12.\nNɔnɔme bubu si ate ŋu ado míaƒe dzigbɔɖi kpɔe nye ne ame aɖe tso mía nu be míegblɔ nya aɖe alo míewɔ nane si mesɔ o. Edzɔna zi geɖe be míedoa dziku enumake eye míedina be míaɖe mía ɖokui nu. Ke hã, Mawu ƒe Nya la kafu mɔ bubu aɖe na mí. Egblɔ be: “Dzigbɔɖitɔ nyo wu dadala. Mègayɔ ɖe dzikudodo ŋu o, elabena bometsilawo ƒe akɔtae dziku nɔna.” (Nyagb. 7:8, 9) Le esia ta, ne nya si wotsɔ ɖe ŋuwò ƒe akpa aɖeke menye nyateƒe o gɔ̃ hã la, ele be nàgbɔ dzi ɖi ade ŋugble le nya si nàgblɔ ŋu. Yesu wɔ mɔfiame sia dzi esime amewo ɖu fewu le eŋu madzemadzee.—Mat. 11:19.\nEhiã vevie be dzilawo nagbɔ dzi ɖi ne wokpɔe be ehiã be yewoaƒo nu tso nuwɔna, dzodzro alo didi manyomanyo aɖewo siwo wode dzesii be ele ŋusẽ kpɔm ɖe yewo viwo dzi la ŋu. Bu Mattias, si nye Scandinavia Betel ƒomea me tɔ la ƒe kpɔɖeŋua ŋu kpɔ. Esime wònye ƒewuivi la, eƒe sukuhatiwo ɖea alɔme le eŋu enuenu le eƒe dzixɔsewo ta, gake edo dzi. Le gɔmedzedzea me la, edzilawo menya nu si nɔ edzi yim o. Ke hã, eva hiã be edzilawo nakpe akɔ kple ale si tsitretsiɖeŋu sia nɔ ŋusẽ kpɔm ɖe wo via dzii, elabe eva nɔ ɖi kem eƒe dzixɔsewo. Mattias fofo, Gillis, gblɔ be: “Nɔnɔme sia bia dzigbɔɖi geɖe.” Mattias biana be: “Ame kae nye Mawu? Ke ne menye Mawu ƒe Nyae Biblia nye o ɖe? Aleke míewɔ nya be Mawue di nu si kple ekemɛ tso mía si?” Egabiaa fofoa hã be: “Nu ka tae woabu fɔm ne nyemesena le ɖokuinye me abe wò ene o eye nyemexɔ nu si dzi nèxɔ se la dzi se o?”\nGillis gblɔ be: “Ɣeaɖewoɣi la, mía via biaa nyawo dzikutɔe, evɔ menye nye alo dadaa ŋue wòdo dziku ɖo o, ke boŋ nyateƒea ŋue wòdo dziku ɖo, elabe esusui be nyateƒea na agbea le sesẽm na ye.” Aleke Gillis kpɔ nɔnɔme sia gbɔe? Egblɔ be: “Nye kple vinyea míenɔa anyi ɖoa dze gaƒoƒo geɖe. Zi geɖe la, meɖoa to sea eƒe nyawo eye mebiaa nya ɖeka eve aɖewoe be mase eƒe seselelãmewo kple susuwo gɔme. Ɣeaɖewoɣi la, meɖea nu me nɛ henana wòdea ŋugble le numeɖeɖea ŋu ŋkeke ɖeka alo esi wu nenema hafi míegayia míaƒe dzeɖoɖoa dzi. Ɣebubuɣiwo la, megblɔna nɛ be medi be matsɔ ŋkeke ʋɛ aɖewo abu susu si wòɖe gblɔ la ŋu. To dzeɖoɖo siawo dzi la, Mattias va nɔ nufiafia siwo ku ɖe tafe la, Mawu ƒe dziɖulanyenye kple Yehowa ƒe lɔlɔ̃ ŋu la gɔme sem vivivi eye wòxɔ wo dzi se. Exɔ ɣeyiɣi, eye menɔ bɔbɔe o, gake ʋɛʋɛʋɛ la, lɔlɔ̃ na Yehowa va ƒo ke ɖe eƒe dzi me. Nye kple srɔ̃nye míekpɔ dzidzɔ be agbagba siwo míedze dzigbɔɖitɔe be míakpe ɖe mía via ŋu le eƒe ƒewuiwo me la ɖe vi eye míete ŋu ɖo eƒe dzi gbɔ.”\nGillis kple srɔ̃a ɖo ŋu ɖe Yehowa ŋu be wòakpe ɖe yewo ŋu esime wonɔ agbagba dzem dzigbɔɖitɔe be yewoakpe ɖe yewo via ŋu. Gillis gblɔ be: “Megblɔna na Mattias enuenu be ale si gbegbe nye kple nɔa míelɔ̃e la ʋãa mí míedoa gbe ɖa na Yehowa vevie be wòakpe ɖe eŋu be wòase nuwo gɔme.” Aleke gbegbe dzila siawo kpɔ dzidzɔe nye esi be yewoɖe nɔnɔme nyui vevi si nye dzigbɔgbɔ blewu fia!\nTsɔ kpe ɖe kpekpeɖeŋu si Kristotɔ vavãwo ate ŋu ana amewo le gbɔgbɔ me gome ŋu la, ele be woasrɔ̃ dzigbɔgbɔ blewu le lɔlɔ̃ me ne wole be lém na woƒe ƒometɔ si le dɔ mavɔleameŋu lém. Bu Ellen, * si hã le Scandinavia ŋu kpɔ.\nƑe enyi aɖewoe nye esi va yi la, gbagbadɔ dze Ellen srɔ̃ dzi zi eve hegblẽ nu le eƒe ahɔhɔ̃ ŋu. Esia wɔe be megatea ŋu sea veve ɖe ame nu, kpɔa dzidzɔ alo léa blanui o. Nɔnɔmea tea ɖeɖi Ellen ŋu ŋutɔ. Egblɔ be: “Nɔnɔmea bia be magbɔ dzi ɖi geɖe eye medoa gbe ɖa edziedzi.” Egblɔ kpee be: “Mawunyakpukpui vevi si faa akɔ nam wue nye esi dze le Filipitɔwo 4:13, afi si gblɔ be: ‘Metea ŋu wɔa nuwo katã to ame si doa ŋusẽm la dzi.’” Ŋusẽ sia kpe ɖe Ellen ŋu wòle dzi dom dzigbɔɖitɔe eye eka ɖe edzi bliboe be Yehowa akpe ɖe ye ŋu.—Ps. 62:5, 6.\nSRƆ̃ YEHOWA ƑE DZIGBƆGBƆ BLEWU\nNyateƒee, Yehowa ye nye ame si ɖo dzigbɔgbɔ blewu ƒe kpɔɖeŋu nyuitɔ kekeake si míate ŋu asrɔ̃ la ɖi. (2 Pet. 3:15) Ŋutinya geɖe le Mawu ƒe Nyaa me siwo ƒo nu tso ale si Yehowa ɖe dzigbɔgbɔ blewu geɖe fia la ŋu. (Neh. 9:30; Yes. 30:18) Le kpɔɖeŋu me, aleke Yehowa wɔ nui esime Abraham bia nyawo ku ɖe nyametsotso si Yehowa wɔ be yeatsrɔ̃ Sodom ŋu? Gbã la, Yehowa metso nya le Abraham nu esime Abraham nɔ nu ƒom o. Ke boŋ, Yehowa ɖo to se Abraham ƒe biabiawo kple dzimedidi ɖe sia ɖe dzigbɔɖitɔe. Emegbe, Yehowa ɖee fia be yeɖo to Abraham esime eya ŋutɔ gagblɔ nya siwo Abraham biae kple didi siwo wòɖe gblɔ la katã heka ɖe edzi nɛ be, ne ame dzɔdzɔe ewo koe le Sodom dua me gɔ̃ hã la, yematsrɔ̃e o. (1 Mose 18:22-33) Kpɔɖeŋu nyui ka gbegbee nye esi Yehowa ɖo ɖi le ale si wòle be míaɖo to ase nya dzigbɔɖitɔe eye míagawɔ nu wòagbɔ eme o!\nMawumenɔnɔme si nye dzigbɔgbɔ blewu la nye amenyenye yeye si wòle be Kristotɔ ɖe sia ɖe nado la ƒe akpa vevi aɖe. Ne míeku kutri vevie srɔ̃ nɔnɔme nyui xɔasi sia la, esia dea bubu mía Fofo si le dziƒo, si léa be na mí hegbɔa dzi ɖi na mí la ŋu, eye esia awɔe hã be woabu míawo hã ade “ame siwo to xɔse kple dzigbɔɖi me nyi ŋugbedodowo dome la” dome.—Heb. 6:10-12.\n^ mm. 4 Míedzro nɔnɔme nyui si nye lɔlɔ̃ me le nyati asieke siwo le vavam ɖe wo nɔewo yome, siwo dometɔ ɖe sia ɖe dzro Mawu ƒe gbɔgbɔa ƒe kutsetsea ƒe akpa aɖe me la ƒe gbãtɔ me.\nAudio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA August 2018\nDzidzɔ—Nɔnɔme Nyui Si Tso Mawu Gbɔ\nNyuiwɔwɔ—Aleke Nàwɔ Asrɔ̃ Nɔnɔme Nyui Sia?


Habel Si Ŋu Woƒo Nu Tsoe Le Biblia Me La Xɔ Mawu Dzi Se | Srɔ̃ Woƒe Xɔse\nGbetakpɔxɔ | January 2013\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bicol Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hausa Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Korean Kwangali Latvian Lingala Lithuanian Luo Malagasy Maltese Myanmar Ndebele Ndonga Ngabere Norwegian Nzema Oromo Pangasinan Papiamento (Aruba) Polish Portuguese Punjabi Quechua (Ayacucho) Quechua (Bolivia) Rarotongan Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tahitian Telugu Thai Tsonga Turkish Twi Ukrainian Venda Vietnamese Wolaita Xhosa Yoruba Zulu\n“Togbɔ Be Eku Hã La, Egale Nu Ƒom”\nHABEL lé ŋku ɖe eƒe alẽ siwo le gbe ɖum bɔkɔɔ le togbɛa dzi la ŋu. Eyome esi wòfɔ ta dzi la, anya kpɔ kekeli aɖe le dzedzem le adzɔge ʋĩi. Enyae be yi si nɔa eɖokui trom ɖaa, eye wòklẽna abe dzo ƒe aɖe ene la le Eden-bɔa ƒe mɔnu. Edzilawo nɔ abɔ ma me kpɔ, gake fifia ya woawo kple wo viwo siaa magate ŋu age ɖe eme o. Kpɔe ɖaa le susu me ko be ɣetrɔ me ƒe ya fafɛ la na Habel ƒe taɖa le ya ƒom esime wòwu mo dzi le Ewɔla la ŋu bum. Ðe Mawu kple amegbetɔwo dome ava nɔ nyuie gbe aɖe gbea? Naneke meganɔ vevie na Habel wu esia o.\nLe mɔ aɖe nu la, Habel le nu ƒom na wò egbea. Ke ɖe nàte ŋu ase eƒe gbea? Ðewohĩ àgblɔ be esia manya wɔ o, elabena Adam ƒe vi evelia sia ku gbe aɖe gbe ke. Eƒe kukua nyunyɔ xoxoxo hezu anyi ƒe 6,000 kloe ye nye esia. Biblia gblɔ be: “Kukuawo menya naneke o.” (Nyagblɔla 9:5, 10) Gawu la, Habel ƒe numenya aɖeke medze le Biblia me o. Ekema gɔmesese ka nue wòle nu ƒom na mí le?\nMawu ƒe gbɔgbɔ ʋã apostolo Paulo wògblɔ tso Habel ŋu be: “To esia dzi la, togbɔ be eku hã la, egale nu ƒom.” (Hebritɔwo 11:4) To nu ka dzie Habel gale nu ƒom? Eyae nye xɔse. Habel ye nye ame gbãtɔ si ɖe nɔnɔme nyui sia fia. Xɔse si wòɖe fia la ɖe dzesi ale gbegbe be egakpɔtɔ nye kpɔɖeŋu nyui na mí egbea be míasrɔ̃. Ne míesrɔ̃ nu tso ale si Habel ɖe xɔse fiae ŋu heto eƒe afɔtoƒewo la, ke eƒe ŋutinyaa le nu ƒom na mí le mɔ wɔdɔɖeamedzi aɖe nu.\nKe esi wònye nya ʋɛ aɖewo koe wogblɔ tso Habel ŋu le Biblia me ɖe, nu kae míate ŋu asrɔ̃ tso eyama kple eƒe xɔse ŋu? Na míakpɔe ɖa.\nWODZII LE AMEGBETƆWO WƆƔI MEGBE KPUIE\nƔeyiɣi kpui aɖe le amegbetɔwo wɔɣi megbee wodzi Habel. Emegbe Yesu gblɔ tso Habel ŋu be enɔ anyi tso “xexea ƒe gɔmeɖoanyiɣi.” (Luka 11:50, 51) Edze ƒãa be ameƒomea me tɔ siwo si mɔkpɔkpɔ le be woaɖe wo tso nu vɔ̃ me la dzie Yesu nɔ susu hem yi. Togbɔ be Habel ye nye ame enelia tso Adam dzi hã la, edze abe eyae nye ame gbãtɔ si Mawu kpɔ be edze na ɖeɖekpɔkpɔ ene. * Eme kɔ ƒãa be menye kpɔɖeŋu nyui ɖolawo domee Habel nɔ tsi o.\nTogbɔ be ameƒomea dzɔɣi teƒe medidi ɣemaɣi o hã la, wonɔ nɔnɔme wɔnublanui aɖe me. Anɔ eme be Habel dzilawo, Adam kple Xawa, ƒe dzedzeme nyo, eye ŋusẽ nɔ wo ŋu. Gake woda vo gã aɖe, eye esia nɔ nyanya na wo. Tsã la, wode blibo, eye agbe tegbee nɔnɔ ƒe mɔkpɔkpɔ nɔ wo si. Ke wova dze aglã ɖe Yehowa Mawu ŋu, si wɔe be wònyà wo le Eden-bɔa, si nye woƒe Paradiso-ƒe la me. Esi kɔɖiɖi na woƒe dzodzrowo nɔ vevie na wo wu woƒe dzidzimeviwo gɔ̃ hã ƒe nyonyo ta la, blibodede kple agbe tegbee nɔnɔ ƒe mɔkpɔkpɔa ge le wo si.—1 Mose 2:15–3:24.\nAgbea menɔ bɔbɔe na Adam kple Xawa le abɔa godo o. Ke hã, esi wodzi wo vi gbãtɔ si wotsɔ ŋkɔ na be Kain, si gɔmee nye “Ame Si Wodzi” la, Xawa gblɔ be: “Yehowa ɖi nam be, medzi ŋutsu.” Eƒe nyaa na wòdze abe nya si Yehowa gblɔ ɖi le abɔa me ku ɖe nyɔnu aɖe si ƒe ‘dzidzimevi’ ava tsrɔ̃ vɔ̃ɖitɔ si ble Adam kple Xawa gbe ɖeka lae nɔ susu me nɛ ene. (1 Mose 3:15; 4:1) Ðe Xawa susui be yee nye nyɔnu si ŋu nya wogblɔ ɖi, eye Kain nye ‘dzidzimevi’ si ŋugbe wodo la?\nNe nenemae la, ke eda ƒu ŋutɔ. Azɔ hã, ne eya kple Adam woƒã susu sia ɖe Kain me esime wònɔ tsitsim la, ke ɖikekemanɔmee la, wona dada si le eme le eƒe blibomademade ta la gado gã ɖe edzi. Emegbe Xawa dzi ŋutsuvi evelia, gake nuŋlɔɖia megblɔ be egblɔ nya siwo tɔgbi wògblɔ esi wòdzi Kain o. Wotsɔ ŋkɔ nɛ be Habel, si ate ŋu afia “Tofloko,” alo “Ƒuƒu.” (1 Mose 4:2) Ðe wotsɔ woƒe mɔkpɔkpɔ da ɖe Kain dzi wu Habel tae wotsɔ ŋkɔ ma nɛ ɖoa? Míenya ya o.\nAleke kee wòɖale o, egbea, dzilawo ate ŋu asrɔ̃ nu geɖe tso dzila gbãtɔ mawo ƒe nuwɔna me. Ðe nàto wò nyawo kple nuwɔnawo dzi aƒã dada, nɔƒe gã didi kple ɖokuitɔdidi ɖe viwòwo mea? Alo àfia wo be woalɔ̃ Yehowa Mawu ahanɔ ƒomedodo nyui me kplii? Nublanuitɔe la, mía dzila gbãtɔwo do kpo woƒe agbanɔamedzia tsɔtsɔ. Ke hã, mɔkpɔkpɔ li na woƒe dzidzimeviwo.\nALEKE HABEL TU XƆSE ÐOE?\nEsime Kain kple Habel nɔ tsitsim la, anɔ eme be Adam fia dɔ si hiã be woawɔ atsɔ akpɔ ƒomea dzii la wo. Kain zu agbledela, ke Habel zu lãnyila.\nGake Habel ya gawɔ nane si le vevie wu kura. Esi ƒeawo va nɔ yim la, etu xɔse, si nye nɔnɔme nyoameŋu si ŋu Paulo va ƒo nu tsoe emegbe la ɖo. Bu eŋu kpɔ. Amegbetɔ kpɔɖeŋu nyui ɖola aɖeke menɔ Habel si o. Ke aleke wòwɔ va xɔ Yehowa Mawu dzi se? Bu nu etɔ̃ siwo dzi wòanya tu eƒe xɔse ɖo la ŋu kpɔ.\nYehowa ƒe nuwɔwɔwo.\nEnye nyateƒe be Yehowa ƒo fi de anyigba, si wɔe be ŋu kple aŋɔkawo miena henana agbledede sesẽna ya. Ke hã, anyigba gawɔa nuku kokoko, si nu Habel kple eƒe ƒometɔwo nɔa agbe ɖo. Azɔ hã, Mawu meƒo fi de lãwo, siwo dome xewo kple tɔmelãwo le la o; meƒo fi de towo, amuwo, tɔsisiwo kple atsiaƒu o; eye meƒo fi de dziŋgɔlia, alilikpowo, ɣe, ɣleti kple ɣletiviwo o. Nu siwo ɖo kpe Yehowa Mawu, ame si wɔ nuwo katã la ƒe lɔlɔ̃ deto, nunya kple nyuiwɔwɔ dzi la ƒo xlã Habel godoo. (Romatɔwo 1:20) Ŋugbledede le nu siawo ŋu ŋudzedzekpɔkpɔtɔe do ŋusẽ eƒe xɔse.\nAnɔ eme godoo be Habel dia ɣeyiɣi dea ŋugble le Yehowa ŋu. Kpɔe ɖaa le susu me be ele eƒe alẽwo kplɔm. Azɔlidɔe alẽkpɔkplɔ nye. Ekplɔa lã fafa siawo toa togbɛwo dzi kple baliwo me hekplɔa wo tsoa tɔwoe henɔa gbeɖuƒe damawo, tsita nyuitɔwo kple gbɔɖemeƒe siwo ŋdɔ maɖu wo le o la dim. Le Mawu ƒe nuwɔwɔwo katã dome la, edze abe alẽwoe hiã na beléle wu, abe ɖe wowɔ wo be amegbetɔwo nanɔ mɔ fiam wo ahanɔ wo ta kpɔm ene. Ðe Habel hã de dzesii be ehiã be Ame si ƒe nunya kple ŋusẽ de ŋgɔ sãsãsã wu amegbetɔwo tɔ la nafia mɔ ye ahakpɔ ye ta? Ðikekemanɔmee la, eɖe susu siawo tɔgbi geɖe gblɔ le gbedodoɖa me, si wɔe be eƒe xɔse ganɔ sesẽm ɖe edzi.\nHabel kpɔ kpeɖodzi sẽŋu le nuwɔwɔwo me si na wòxɔe se be Wɔla lɔ̃ame aɖe li\nYehowa ƒe nyagblɔɖiwo.\nAdam kple Xawa anya gblɔ Eden-bɔa me nudzɔdzɔ siwo ta wonyà wo le abɔa me ɖo la ŋu nya na wo viŋutsuawo. Eya ta nu geɖe li si ŋu Habel ate ŋu ade ŋugble le.\nYehowa gblɔ be yeaƒo fi ade anyigba. Habel akpɔe adze sii kɔtɛ be ŋu kple aŋɔka siwo mie la ɖo kpe nya mawo me vava dzi. Yehowa gblɔe ɖi hã be Xawa ase veve le fufɔfɔ me, eye wòalé ku hafi adzi vi. Le Habel nɔviwo dziɣi la, ade dzesii be nya ma hã va eme. Yehowa ɖee gblɔ be didi sẽŋu si meda sɔ o anɔ Xawa me be ye srɔ̃ nalɔ̃ ye ahatsɔ ɖe le eme na ye, eye Adam hã anye gã ɖe edzi. Habel ade dzesii be nɔnɔme wɔnublanui ma va eme vavã. Habel de dzesii le go sia go me be kakaɖedzi blibo le Yehowa ƒe nyawo ŋu. Eya ta kpeɖodzi sẽŋuwo li siwo ta Habel axɔ ŋugbe si Mawu do ku ɖe ‘dzidzimevi’ si ava ɖɔ nu siwo gblẽ tso Eden-bɔa me ke la ɖo gbe ɖeka la dzi ase.—1 Mose 3:15-19.\nHabel mekpɔ kpɔɖeŋu nyui ɖola aɖeke le eƒe ƒometɔwo dome o, gake menye amegbetɔwo koe nye nuwɔwɔ siwo si nunya le siwo nɔ anyigba dzi ɣemaɣi o. Esi Yehowa nyà Adam kple Xawa le abɔa me la, ekpɔ egbɔ be wo kple woƒe dzidzimeviwo mate ŋu age ɖe anyigba dzi Paradiso ma me o. Yehowa tsɔ kerubiwo, siwo nye mawudɔla siwo le ɖoƒe kɔkɔ ŋutɔ la kple yi si troa eɖokui heklẽna abe dzo ƒe aɖe ene la ɖo abɔa ƒe mɔnu be woadzɔ eŋu.—1 Mose 3:24.\nKpɔe ɖa le susu me be Habel kpɔa kerubiawo esime wònɔ ɖevime. Mawudɔla mawo siwo do amegbetɔŋutilã la adze ame triakɔwo vavã. Eye “yi” ma si le totrom madzudzɔmadzudzɔe hele dzo dam la hã teƒe kpɔkpɔ aɖi vɔvɔ̃. Esime Habel nɔ tsitsim la, ɖe wòkpɔe kpɔ be nu va ti kɔ na kerubiawo, si wɔe be wogblẽ dɔa ɖi dzoa? Ao. Nuwɔwɔ triakɔ nyanu mawo medzo le afi si woda wo ɖo la o, wonɔ afi ma zã kple keli, ƒe sia ƒe hena ƒe geɖe. Eya ta Habel kpɔe dze sii be subɔla dzɔdzɔe siwo wɔa nuteƒe la le Yehowa Mawu si. Habel de dzesi nuteƒewɔwɔ kple toɖoɖo Yehowa ƒe nɔnɔme si menɔ eƒe ƒometɔwo si o la le kerubi mawo ŋu. Mawudɔlawo ƒe kpɔɖeŋu nyuia anya tu Habel ƒe xɔse ɖo godoo.\nLe Habel ƒe agbe me katã la, ekpɔe be kerubiawo nye Yehowa subɔla wɔnuteƒe siwo ɖoa toe\nHabel kpɔe be ŋugbledede le nu siwo katã Yehowa ɖe fia le eɖokui ŋu to nuwɔwɔwo dzi, eƒe nyagblɔɖiwo me vava kple esubɔlawo ƒe kpɔɖeŋu nyuiwo ŋu gatu yeƒe xɔse ɖo. Ðe menye nyateƒee wònye be míate ŋu asrɔ̃ nu tso eƒe kpɔɖeŋua me oa? Esia ate ŋu ade dzi ƒo na ɖeviwo koŋ be, woate ŋu atu xɔse vavã ɖo na Yehowa Mawu metsɔ le eme afɔ si woƒe ƒometɔwo ɖe o. Nuwɔwɔ wɔnuku siwo katã ƒo xlã mí, Biblia bliboa si le mía si kple xɔse ƒe kpɔɖeŋu nyui ɖola geɖeawo ate ŋu atu woƒe xɔse ɖo egbea.\nNU SI TAE HABEL ƑE VƆSA DZE MAWU ŊU\nEsime xɔse si nɔ Habel si na Yehowa nɔ ŋu sẽm ɖe edzi la, edi be yeaɖee afia to nuwɔna me. Gake nu kae amegbetɔ dzro ate ŋu ana xexea katã Wɔla la? Eme kɔ ƒãa be Mawu mehiã na nunana alo kpekpeɖeŋu aɖeke tso amegbetɔwo gbɔ o. Habel va nya nyateƒenya vevi si nye be: Ne susu nyui le ye si, eye yetsɔ yeƒe nu nyuitɔ na ye Fofo lɔ̃ame si le dziƒo, Yehowa la, adze eŋu.\nEya ta Habel ɖoe be yeatsɔ yeƒe alẽawo dometɔ aɖewo asa vɔe. Etia ŋgɔgbeviawo, nyuitɔawo hetsɔ woƒe akpa siwo wòkpɔ be wodze ame ŋu wu la sa vɔe. Kain hã di Mawu ƒe yayra kple amenuveve, eya ta etsɔ eƒe agblemenu aɖewo sa vɔe, gake menye kple susu nyuitɔ, abe Habel ene o. Esia va dze kɔtɛ esi wo ame evea wotsɔ woƒe nunanawo va sa vɔe.\nHabel sa vɔ le xɔse me; ke menɔ alea le Kain ya gome o\nAdam viŋutsu eveawo siaa anya tɔ dzo woƒe vɔsanuawo le vɔsamlekpuiwo dzi, ɖewohĩ le afi si woate ŋu anɔ kerubiawo, siwo ko ganye Yehowa teƒenɔlawo le anyigba dzi ɣemaɣi la, kpɔm le. Yehowa ɖee fia be yede dzesi nu si wowɔ la! Míexlẽ le Biblia me be: “Habel kple eƒe nunana dze Yehowa ŋu.” (1 Mose 4:4) Nuŋlɔɖia megblɔ mɔ si nu Mawu ɖe esia fia le ya o. Gake nu ka tae wòkpɔ ŋudzedze ɖe Habel ŋu?\nNu si wòtsɔ sa vɔe la taea? Nu si me agbe le, si gbɔna, ye Habel tsɔ sa vɔe hekɔ eƒe ʋu xɔasi la ɖe anyi. Ðe Habel nya asixɔxɔ si gbegbe ava nɔ vɔsa sia tɔgbi ŋua? Ƒe alafa geɖe le Habel ƒe ku megbe la, Mawu zã alẽvi si sɔ blibo ƒe vɔsa tsɔ wɔ kpɔɖeŋui na Eya ŋutɔ ƒe Vi deblibo la ƒe vɔsa, si me wokɔ “Mawu ƒe Alẽvi” sia ƒe ʋu maɖifɔ ɖi le. (Yohanes 1:29; 2 Mose 12:5-7) Gake edze kɔtɛ be esia ŋuti sidzedze alo gɔmesese aɖeke mesu Habel si o.\nNu si dzi míeka ɖoe nye be, Habel tsɔ eƒe nu nyuitɔ kekeake sa vɔe. Menye eƒe nunana la ko ŋue Yehowa kpɔ ŋudzedze ɖo o, ke eya amea ŋutɔ hã. Lɔlɔ̃ si le Habel si na Yehowa kple xɔse akuakua ye ʋãe wòsa vɔa.\nMenɔ alea le Kain ya gome o. “Kain kple eƒe nunana ya medze [Yehowa] ŋu o.” (1 Mose 4:5) Menye ɖe nanee gblẽ le Kain ƒe nunanaa ŋu tae o, elabena emegbe la, Mawu ƒe Sea ɖe mɔ be woatsɔ agblemenuwo asa vɔe. (3 Mose 6:7, 8) Gake Biblia gblɔ tso Kain ŋu be “ye ŋutɔ ƒe dɔwɔwɔwo vɔ̃ɖi.” (1 Yohanes 3:12) Edze ƒãa be Kain susui be gotagome mawusosroɖa adze Mawu ŋu, abe ale si ame geɖe susunɛ egbea ene. Xɔse kple lɔlɔ̃ akuakua si menɔ esi na Yehowa o la va dze enumake le eƒe nuwɔnawo me.\nEsi Kain kpɔe be yeƒe nu medze Yehowa ŋu o la, ɖe wòdze agbagba be yeasrɔ̃ Habel ƒe kpɔɖeŋua? Ao. Ebi dzi ɖe nɔvia ŋu boŋ. Yehowa kpɔ nu si nɔ edzi yim le Kain ƒe dzi me, eye wòƒo nu kplii dzigbɔɖitɔe. Exlɔ̃ nu Kain be eƒe dzibibia ate ŋu ana wòawɔ nu vɔ̃ gã, eye wòna Kain nya be ne etrɔ le eƒe mɔwo dzi la, yeakpɔ “ŋudzedze” ɖe eŋu.—1 Mose 4:6, 7, NW.\nKain do toku Mawu ƒe nuxlɔ̃amea. Egblɔ na Habel, si ka ɖe edzi la be neva ne yewoayi gbea me. Esi wole gbea me la, Kain tso ɖe Habel ŋu hewui. (1 Mose 4:8) Ne míagblɔ la, Habel va nye xɔsetakula gbãtɔ, alo ame gbãtɔ si wowu le mawusosroɖa ta. Togbɔ be eku hã la, eƒe ŋutinyaa mese ɖe afi ma o.\nLe kpɔɖeŋunyagbɔgblɔ nu la, Habel ƒe ʋu le ɣli dom na Yehowa Mawu be wòabia hlɔ̃, alo adrɔ̃ ʋɔnu dzɔdzɔe. Mawu drɔ̃ ʋɔnu dzɔdzɔe hã, elabena ehe to na Kain vɔ̃ɖi la ɖe eƒe nu vlo wɔwɔa ta. (1 Mose 4:9-12) Gawu la, nufiame le Habel ƒe xɔse ŋuti nuŋlɔɖia me na mí egbea. Habel ƒe agbenɔƒewo, si ɖewohĩ anɔ ƒe alafa ɖeka la le kpuie ne wotsɔe sɔ kple eŋɔlimetɔwo tɔ, gake ewɔ ƒe mawo ŋu dɔ nyuie. Hafi wòaku la, enya be yeƒe nu dze Yehowa, ye Fofo si le dziƒo la ŋu, eye wòlɔ̃ ye. (Hebritɔwo 11:4) Eya ta míate ŋu aka ɖe edzi be ele dedie, elabena Yehowa meŋlɔa nu be o, eye aɖo ŋku edzi afɔe ɖe tsitre be wòava nɔ agbe le paradiso me le anyigba dzi. (Yohanes 5:28, 29) Èle afi ma nɔ ge akpɔea? Ate ŋu ava eme nenema ne èɖoe kplikpaa be yeawɔ nu abe Habel ene ahasrɔ̃ eƒe xɔse ɖedzesi la.\n^ mm. 8 Gɔmesese si le nyagbe “xexea ƒe gɔmeɖoanyiɣi” ŋu la lɔ nukuwo wuwu ɖe eme, eye esia he susu yi viwo dzidzi dzi, eya ta amegbetɔvidzidzi gbãtɔwo ŋue nya sia ku ɖo. Ke nu ka tae Yesu zã nyagbe “xexea ƒe gɔmeɖoanyiɣi” na Habel boŋ, ke menye na Kain, si nye ame gbãtɔ si wodzi la o? Kain ƒe nyametsotsowo kple nuwɔnawo ɖee fia be eɖoe koŋ dze aglã ɖe Yehowa Mawu ŋu. Edze abe tsitretsitsi kple ɖeɖekpɔkpɔ ƒe mɔkpɔkpɔ meli na Kain o ene, abe ale si wòle le edzilawo hã gome ene.\nSrɔ̃ Habel Ƒe Xɔse\nNYATI SI LE AKPAA DZI Ðe Wòle Be Nàvɔ̃ Na Xexea Me Ƒe Nuwuwua?\nDRAW CLOSE TO GOD ‘Èɖe Wo Fia Vidzĩwo’\nTHE BIBLE CHANGES LIVES “Ablɔɖe Vavãtɔ Su Asinye Mlɔeba.”\nIMITATE THEIR FAITH “Togbɔ Be Eku Hã La, Egale Nu Ƒom”\nKpɔ Nyuie Le Ŋuʋaʋã Ŋu!\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ January 2013 | Ðe Wòle Be Nàvɔ̃ Na Xexea Me Ƒe Nuwuwua?\nJanuary 2013 | Ðe Wòle Be Nàvɔ̃ Na Xexea Me Ƒe Nuwuwua?\nGBETAKPƆXƆ January 2013 | Ðe Wòle Be Nàvɔ̃ Na Xexea Me Ƒe Nuwuwua?


GBE BUBU Amerika Tokunɔgbe Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Eŋlisi Eʋegbe Ga Haitian Creole Hiligaynon Hungarian Igbo Italian Korean Lithuanian Malagasy Mizo Moore Ossetian Persian Polish Portuguese Romanian Setswana Shona Silozi Slovak Slovenian Swahili Tsonga Turkish Ukrainian Urdu\n“Ne menye mia Fofo ƒe lɔlɔ̃nu o la, [atsutsurɔewo] dometɔ aɖeke mele dzedze ge ɖe anyigba o; ke miaƒe taɖawo katã hã woxlẽe!”—MATEO 10:29, 30.\n1, 2. (a) Nukata Hiob susui be Mawu gblẽ ye ɖi? (b) Ðe Hiob ƒe nyawo fia be etsi tre ɖe Yehowa ŋua? Ðe eme.\n“OO MAWU, medo ɣli yɔ wò, ke mètɔ nam o; eye esi medo gbe ɖa la, mèɖo tom o. Èle ŋuta sẽm le ŋunye; ètsɔ wò ŋusẽ katã le yonyeme timee.” Ðikeke aɖeke mele eme kura o be ŋutsu si gblɔ nya mawo la tsi dzimaɖi ale gbegbe! Nusiwo katã le esi le agbe me la tsrɔ̃, afɔku manyatalenu aɖe wu viawo, eye azɔ la, dɔ vɔ̃ɖi aɖe dze eya ŋutɔ dzi. Ŋutsua ŋkɔe nye Hiob, eye woŋlɔ nu manyatalenu siwo dzɔ ɖe edzi la ɖe Biblia me bene wòaɖe vi na mí.—Hiob 30:20, 21, Today’s English Version.\n2 Hiob ƒe nyawo adze abe ɖee wòtsi tre ɖe Mawu ŋu ene, gake menye nenemae o. Ðeko Hiob ɖe nuxaxa si gbegbe nɔ eƒe dzime la gblɔ. (Hiob 6:2, 3) Menyae be Satanae he yeƒe tetekpɔawo va ye dzi o, eyata eƒo nya ta vodadatɔe be Mawu gblẽ ye ɖi. Hiob bia Yehowa ɣeaɖeɣi gɔ̃ hã be: “Nukaŋuti nèɣla wò ŋku me ɖem, eye nèle buyem wò futɔe?” *—Hiob 13:24.\n3. Ne nɔnɔme sesẽwo do mo ɖa la, nukae ate ŋu ava susu me na mí?\n3 Egbea, aʋawɔwɔwo, dunyahehe alo hadome ʋunyaʋunyawɔwɔwo, dzɔdzɔmefɔkuwo, amegãkuku, dɔléle, hiãkame kolikoli, kple dziɖuɖu ƒe mɔxeɖenuwo wɔe be Yehowa ƒe ame geɖewo le fu kpem atraɖii. Ðewohĩ wò hã ànya le tetekpɔ aɖewo ƒomevi me tom. Ðewohĩ àbui ɣeaɖewoɣi be Yehowa le eƒe ŋkume ɣlam ɖe ye. Ènya Yohanes 3:16 me nyawo nyuie be: “Ale gbegbe Mawu lɔ̃a xexeame bena, wòtsɔ ye ŋutɔ ƒe Tenuvi hena.” Ke hã, ne èle fu kpem eye mènya ne yeava kpɔ gbɔdzɔe aɖeke o la, ɖewohĩ àbia ɖokuiwò be: ‘Ðe Mawu lɔ̃m ŋutɔŋutɔa? Ðe wòle nusiwo me tom mele la kpɔma? Ðe wòtsɔ ɖe le eme nama?’\n4. Nuka ƒe dzie wòhiã be Paulo nayi edzi ado, eye mɔ kawo nue nɔnɔme ma tɔgbe ate ŋu aka mí le?\n4 De ŋugble tso nusi dzɔ ɖe apostolo Paulo dzi ŋu. Eŋlɔ bena: “Wode ŋù nye ŋutilã me, si nye Satana ƒe dɔla, bene wòaƒom kple kɔ,” eye wògblɔ kpee be “meyɔ Aƒetɔ la zi etɔ̃, bene wòadzo le ŋunye.” Yehowa se eƒe kokoƒoƒowo. Gake ena Paulo nya be yemato nukumɔ aɖe dzi akpɔ kuxia gbɔ nɛ o. Ðe eteƒe la, ahiã be Paulo naɖo ŋu ɖe Mawu ƒe ŋusẽ ŋu be wòakpe ɖe ye ŋu yeanɔ te ɖe ‘ŋù si le yeƒe lãme’ la nu. * (Korintotɔwo II, 12:7-9) Abe Paulo ene la, ɖewohĩ wò hã èle nɔnɔme sesẽ aɖe me tom. Ðewohĩ àbia be, ‘Ðe Yehowa ƒe naneke mawɔmawɔ tso nye nɔnɔmea ŋu fia be menya nu tso nye kuxia ŋu o loo alo be metsɔ ɖeke le eme nam oa?’ Menye nenemae kura o! Alesi gbegbe Yehowa tsɔa ɖe le eme na esubɔla wɔnuteƒewo dometɔ ɖesiaɖe la dze kɔte le nya si Yesu gblɔ na eƒe apostolowo le wo tiatia vɔ megbe teti me. Mina míakpɔ alesi eƒe nyawo ate ŋu ade dzi ƒo na mí egbeae ɖa.\n5, 6. (a) Aleke Yesu kpe ɖe apostoloawo ŋu be woagavɔ̃ nusi me woava to la o? (b) Aleke Paulo ɖe kaka ɖe Yehowa ƒe ɖetsɔtsɔ le eyama me dzi fiae?\n5 Apostolowo xɔ ŋusẽ tɔxɛwo tso Yesu gbɔ, si dometɔ aɖewoe nye “ŋusẽ [nana] wo ɖe gbɔgbɔ blibawo dzi bena, ne woanyã wo ado goe, eye ne woaɖe dɔlélewo kple lãmegbegblẽwo katã ƒomevi ɖa.” Ke hã, esia mefia be tetekpɔwo kple fukpekpe aɖeke mava wo dzi kura le agbe me o. Ke boŋ, Yesu ɖe nusiwo adzɔ ɖe wo dzi la dometɔ aɖewo me eme kɔ nyuie na wo. Ke hã, ede dzi ƒo na wo be: “Migavɔ̃ amesiwo le ŋutilã wum, eye womate ŋu awu luʋɔ o la o, ke boŋ mivɔ̃ amesi ate ŋu atsrɔ̃ luʋɔ kple ŋutilã siaa le [Gehenna, NW].”—Mateo 10:1, 16-22, 28.\n6 Yesu wɔ kpɔɖeŋu eve be yeatsɔ akpe ɖe yeƒe apostolowo ŋu ne woase susu si tae mele be woavɔ̃ o ɖo la gɔme. Egblɔ na wo bena: “Alo wometsɔa atsutsurɔe eve ƒlena xɔa hotsui ewo oa? Eye ne menye mia Fofo ƒe lɔlɔ̃nu o la, wo dometɔ aɖeke mele dzedze ge ɖe anyigba o; ke miaƒe taɖawo katã hã woxlẽe! Eyaŋuti migavɔ̃ o! Mia tɔ vena wu atsutsurɔe geɖewo tɔ.” (Mateo 10:29-31) De dzesii be Yesu yɔ tenɔnɔ sesĩe le nɔnɔme sesẽwo me tɔ ɖe kaka ɖe edzi be Yehowa tsɔa ɖe le eme na mía ŋutɔwo nu. Edze ƒã be kakaɖedzi ma tɔgbe nɔ Paulo si. Eŋlɔ bena: “Ne Mawu le mía dzi la, ameka atsi tre ɖe mía ŋutii? Amesi mehe ye ŋutɔ ƒe Vi ɖe megbe o, ke wòtsɔe hena ɖe mí katã mía ta boŋ; aleke lawɔ, eye matsɔ nuwo katã hã akpe ɖe eŋuti na mí oa?” (Romatɔwo 8:31, 32) Kuxi ka ke me tomee nèɖale o, wò hã àte ŋu aka ɖe edzi be Yehowa tsɔa ɖe le eme na ye ŋutɔ, ne ènya yi edzi le nuteƒe wɔm nɛ ko. Esia me agakɔ nyuie ɖe edzi gɔ̃ hã ne míele nuxlɔ̃ame si Yesu na eƒe apostoloawo me dzrom yi ŋgɔe.\nAsi si Atsutsurɔe Ðeka Xɔ\n7, 8. (a) Aleke wobua atsutsurɔewo le Yesu ƒe ŋkekeawo mee? (b) Ðewohĩ anye nukatae Mateo 10:29 zã Helagbe me nya si fia “atsutsurɔe” siwo le sue ŋutɔ ɖo?\n7 Yesu ƒe kpɔɖeŋuawo ɖe alesi gbegbe Yehowa tsɔa ɖe le eme na Esubɔla ɖesiaɖee fia nyuie. Gbã la, bu atsutsurɔeawo ƒe nyaa ŋu kpɔ. Le Yesu ƒe ŋkekea me la, xevi si woɖuna ye atsutsurɔewo nye, gake esi wònye wogblẽa agblemenuwo ta la, wobua wo zi geɖe be wonye xevi gblẽnuwo. Atsutsurɔewo bɔ heɖi ale gbegbe be woate ŋu atsɔ ga home si mede egbegbe United States ƒe cent atɔ̃ o aƒle atsutsurɔe evee. Wotsɔa ga home sia ƒe teƒe eve xɔa atsutsurɔe atɔ̃, ke menye ene o—wotsɔa xevi ɖeka dea edzi abe numaɖinu aɖe ko ene.—Luka 12:6.\n8 Bu xevi sia ƒe lolome hã ŋu kpɔ. Ne wotsɔ atsutsurɔe si tsi nyuie sɔ kple xevi bubu geɖewo la, ele sue ŋutɔ. Ke hã, Helagbe me nya si gɔme woɖe be “atsutsurɔe” le Mateo 10:29 la ku ɖe atsutsurɔe suewo ŋu. Eme kɔ ƒã be ɖe Yesu di be yeƒe apostolowo nakpɔ xevi aɖe si womebuna ɖe ɖeke me kura o la le susu me ɖaa. Abe alesi numekugbalẽ aɖe gblɔe ene la, “Yesu zã xevi sue aɖe, eye wòzã nya si fia be xevi sia ƒe suetɔ gɔ̃ hã!”\n9. Nusɔsrɔ̃ vevi kae le kpɔɖeŋu si Yesu wɔ ku ɖe atsutsurɔewo ŋu me?\n9 Nusɔsrɔ̃ vevi aɖe le kpɔɖeŋu si Yesu wɔ ku ɖe atsutsurɔewo ŋu me ŋutɔ: Nusi dze numaɖinui na amegbetɔwo la nye nu vevi aɖe na Yehowa Mawu. Yesu yi edzi gaɖo kpe nyateƒenya sia dzi esime wògblɔ kpee be atsutsurɔe sue aɖeke ‘madze ɖe anyigba’ le Yehowa ƒe manyamanya me o. Nusi wòfia la me kɔ ƒã. Ne Yehowa Mawu ƒe ŋku nɔa xevi suetɔ kekeake si meɖi naneke o ŋu la, ke aleke gbegbee wòatsɔ ɖe le eme na amegbetɔ si tiae be yeasubɔe la ƒe kuxiwo me enye esi!\n10. Gɔmesese ka tututue le nyagbɔgblɔ si nye, “Miaƒe taɖawo katã hã woxlẽe” la ŋu?\n10 Tsɔ kpe ɖe atsutsurɔeawo ŋuti kpɔɖeŋua ŋu la, Yesu gblɔ be: “Ke miaƒe taɖawo katã hã woxlẽe!” (Mateo 10:30) Nya kpui sia si ɖe kpe ŋutɔ la na gɔmesese si le Yesu ƒe kpɔɖeŋu si wòwɔ ku ɖe atsutsurɔewo ŋu la gadze nyuie. Wò ya kpɔ ɖa lo: Le mama dedie nu la, ɖakui 100,000 kloe ye nɔa ta na ame. Zi geɖe la, ɖakui ɖesiaɖe nɔa abe esiwo ƒo xlãe la ko ene, eye ɖakui aɖeke medzena abe esi woatsɔ beléle tɔxɛ aɖeke na ene o. Ke hã, Yehowa Mawu ƒe ŋku ya nɔa ɖakui ɖesiaɖe ŋu eye wòxlẽnɛ. Esi nya la le alea ta la, ɖe míaƒe agbenɔnɔ ƒe akpa vevi aɖewo li si Yehowa mate ŋu anya oa? Ðikeke mele eme o be Yehowa nya alesi esubɔla ɖesiaɖe ƒe wɔwɔme le la tsitotsito. Le nyateƒe me la, ‘ekpɔa keke dzi me ke.’—Samuel I, 16:8.\n11. Aleke Dawid ɖe alesi wòka ɖe Yehowa ƒe ɖetsɔleme na eyama dzi gblɔe?\n11 Dawid, amesi to xaxawo me la, ka ɖe edzi be Yehowa nya ye. Eŋlɔ bena: “Yehowa èdzro menye, eye nèdze sim. Ènya nye anyinɔnɔ kple nye tsitretsitsi, eye nèdze si nye susuwo tso adzɔgedzɔgee ke.” (Psalmo 139:1, 2) Wò hã àte ŋu aka ɖe edzi be Yehowa nya ye ŋutɔŋutɔ. (Yeremya 17:10) Mègatso ko abui be yemeɖi naneke kura bene Yehowa, amesi ƒe ŋkuwo kpɔa nusianu la, nanya ye ŋutɔ o!\n“De Nye Aɖatsiwo Wò Goe Me”\n12. Aleke míewɔ nya be Yehowa nya fu siwo eƒe amewo kpena la nyuie?\n12 Menye ɖeko Yehowa nyaa amesi ƒomevi esubɔla ɖesiaɖe nye ko o, ke enya fu siwo kpem wo dometɔ ɖesiaɖe le hã nyuie. Le kpɔɖeŋu me, esime wonɔ Israel-viwo tem ɖe anyi abe kluviwo ene la, Yehowa gblɔ na Mose be: “Mekpɔ alesi wole nye dukɔ tem ɖe anyi le Egipte keŋ, eye mese woƒe ɣli, si wodo, be yewoavo atso yewo dzikpɔlawo si me la; ẽ, menya woƒe fukpekpewo.” (Mose II, 3:7) Akɔfaname kae nye si wònye be míanyae be ne míele dzi dom le tetekpɔwo me la, Yehowa kpɔa nusi me tom míele eye wòsea míaƒe hũɖeɖewo! Menye Amesi metsɔa ɖeke le míaƒe fukpekpewo me o ye wònye kura o.\n13. Nukae ɖee fia be Yehowa sea veve ɖe esubɔlawo nu nyateƒe?\n13 Yehowa ƒe ɖetsɔtsɔ le eme na amesiwo le ƒomedodo me kplii la gadze ɖe edzi le alesi wòse le eɖokui me ɖe Israel-viwo ŋu me. Togbɔ be woa ŋutɔwo ƒe tomaɖomaɖoe wɔnɛ be wokpea fu zi geɖe hã la, Yesaya ŋlɔ tso Yehowa ŋu be: ‘Esi woxaxa la, ete ɖe edzi.’ (Yesaya 63:9) Eyata esi nènye Yehowa subɔla wɔnuteƒe ta la, àte ŋu aka ɖe edzi be ne èle veve sem la, Yehowa hã sea veve. Ðe ema meʋã wò be nàkpe akɔ kple fukpekpewo vɔvɔ̃manɔmee ahayi edzi anɔ wò ŋutete ɖesiaɖe wɔm atsɔ asubɔe oa?—Petro I, 5:6, 7.\n14. Nɔnɔme kawo mee wokpa Psalmo 56 lia le?\n14 Kakaɖedzi si nɔ Fia Dawid si be Yehowa tsɔa ɖe le eme na ye hesea veve ɖe ye nu la dze nyuie le Psalmo 56 lia, si Dawid kpa esime wònɔ sisim le Fia Saul si di be yeawui la nu, me. Dawid si yi Gat, gake esi Filistitɔwo kpɔ eyama dze sii la, evɔ̃ be wole ye lé ge. Eŋlɔ bena: “Nye ketɔwo lɔ gbɔgbɔtsixe ɖe ƒo ɖaa; eye amesiwo tsɔ dada le aʋa wɔm kplim la, sɔ gbɔ ŋutɔ.” Le ŋɔdzi si me Dawid ɖo ta la, edo gbe ɖa na Yehowa. Egblɔ be: “Wole nya trɔm nam gbesiagbe; eye woƒe susuwo katã nye be, woawɔ vɔ̃ ɖe ŋunye.”—Psalmo 56:3, 6.\n15. (a) Nukae Dawid wɔnɛ esime wòbia Yehowa be wòade yeƒe aɖatsiwo lãgbalẽgoe me alo wòaŋlɔ wo ɖe agbalẽ me? (b) Ne míele dzi dom le nɔnɔme aɖe si le míaƒe xɔse dom kpɔ me la, nuka dzie míate ŋu aka ɖo?\n15 Emegbe, abe alesi woŋlɔe ɖe Psalmo 56:8 ene la, Dawid gblɔ nya lédziname siawo be: “Wòe xlẽ nye sisiƒewo, ède nye aɖatsiwo wò goe me! Ðe mèŋlɔ wo ɖe wò agbalẽ me oa?” Aleke wòɖɔ Yehowa ƒe belélename wòlé dzi na amee nye esi! Ne nu te ɖe mía dzi la, míate ŋu afa avi ayɔ Yehowa. Ame deblibo Yesu gɔ̃ hã wɔe. (Hebritɔwo 5:7) Dawid ka ɖe edzi be Yehowa lé ŋku ɖe ye ŋu eye aɖo ŋku yeƒe vevesese helĩhelĩa dzi, abe ɖee wòde yeƒe aɖatsiwo lãgbalẽgoe me loo alo ŋlɔ wo ɖe agbalẽ me ene. * Ðewohĩ àsusui be yeƒe aɖatsiwo ayɔ lãgbalẽgoe la alo axɔ agbalẽa ƒe axa gbogbowo. Ne nenemae la, àte ŋu alé dzi ɖe ƒo. Biblia ka ɖe edzi na mí be: “Yehowa tsɔ ɖe amesiwo ƒe dzi gbã gudugudu la gbɔ, eye wòxɔna na amesiwo ƒe gbɔgbɔ woƒo ƒu anyi.”—Psalmo 34:19.\nMawu ƒe Zɔhɛ Kplikplikpli Zuzu\n16, 17. (a) Aleke míewɔ nya be Yehowa tsɔa ɖe le kuxi siwo me eƒe amewo tona me? (b) Nukae Yehowa wɔ bene amewo nate ŋu anɔ ƒomedodo kplikplikpli me kplii?\n16 Nyateƒe si wònye be Yehowa ‘nya míaƒe taɖawo’ ƒe xexlẽme la na míenya Mawu, ŋkuléɖenuŋula kple ɖetsɔlemetɔ, si mɔnukpɔkpɔ su mía si be míasubɔ la va ɖo afi aɖe. Togbɔ be ahiã be míalala xexe yeye si ƒe ŋugbe wòdo la bene vevesesewo kple fukpekpewo katã nu nava yi hã la, Yehowa le nuwɔnuku aɖe wɔm na eƒe amewo fifia. Dawid ŋlɔ bena: “Yehowa bɔa ha kple amesiwo vɔ̃nɛ la, eye wònana wonyaa eƒe nubabla.”—Psalmo 25:14.\n17 ‘Be Yehowa nabɔ ha kple ame.’ Edze abe eŋu bubu ɖeɖe dzaa gɔ̃ hã manya wɔ na amegbetɔ madeblibowo o ene! Gake Yehowa le amesiwo vɔ̃nɛ la kpem be woava dze yeƒe agbadɔ me. (Psalmo 15:1-5) Eye nukae Yehowa wɔna na eƒe amedzroawo? Dawid gblɔ be enana wonyaa eƒe nubabla. Yehowa ɖea eƒe tamenyawo gblɔna na wo, heɖea “eƒe tameɖoɖo” gblɔna na nyagblɔɖilawo ale be woanya eƒe tameɖoɖowo kple nusi woawɔ bene woanɔ agbe ɖe wo nu.—Amos 3:7.\n18. Aleke míewɔ nya be Yehowa di be ƒomedodo kplikplikpli nanɔ mía kple ye dome\n18 Le nyateƒe me la, nya dodzidzɔnamee wònye be míase be mí ame madeblibowo míate ŋu ava zu Dziƒoʋĩtɔ, Yehowa Mawu, ƒe zɔhɛwo. Ne míagblɔe tututu la, ede dzi ƒo na mí be míawɔ nenema. Biblia gblɔ na mí be: “Mite ɖe Mawu ŋu, eye wòate ɖe mia ŋu.” (Yakobo 4:8) Yehowa di be míanɔ ƒomedodo kplikplikpli me kpli ye. Le nyateƒe me la, eɖe afɔ aɖewo xoxo be esia nanya wɔ. Yesu ƒe tafevɔsa ʋu mɔ ɖi na mí be míate ŋu adze xɔlɔ̃ Mawu Ŋusẽkatãtɔ la. Biblia gblɔ be: “Minɛ míalɔ̃e, elabena etre mí lɔlɔ̃!”—Yohanes I, 4:19.\n19. Aleke dzidodo ate ŋu ana mía kple Yehowa dome ƒomedodo me nasẽ ɖe edzii?\n19 Ƒomedodo kplikplikpli ma me va sẽna ɖe edzi ne míedo dzi le nɔnɔme sesẽwo me. Nusrɔ̃la Yakobo ŋlɔ bena: “Dzidodo la nakpɔ eƒe dɔwɔwɔ blibo, bena mianye ame blibowo keŋkeŋ, eye naneke nagahiã mi o.” (Yakobo 1:4) ‘Dɔ’ kae míaƒe dzidodo le xaxawo me wɔna? Ðo ŋku ‘ŋù si nɔ Paulo ƒe lãme’ dzi. Nukae dzidodo wɔ le eƒe nɔnɔmea me? Paulo gblɔ le eƒe xaxawo ŋu be: “Eyata mele lɔlɔ̃m wu bena, maƒo adegbe le nye gbɔdzɔgbɔdzɔ ŋuti boŋ, bene Kristo ƒe ŋusẽ nanɔ dzinye. Eyata mekpɔa ŋudzedze nyui le gbɔdzɔgbɔdzɔwo me, le ŋutasesẽwo me, le hiãkamewo me, le yometitiwo me, le xaxawo me le Kristo ŋuti; elabena ne megbɔdzɔ la, ekema mesẽa ŋu.” (Korintotɔwo II, 12:9, 10) Nusi Paulo va kpɔe nye be Yehowa ana ŋusẽ si hiã la ye—ne ehiã la, ana “ŋusẽ si gbɔ dzɔdzɔme tɔ ŋu” (NW) la ye—bene yeate ŋu ado dzi. Ema wɔe be wòte ɖe Kristo kple Yehowa Mawu ŋu wu.—Korintotɔwo II, 4:7; Filipitɔwo 4:11-13.\n20. Aleke míate ŋu aka ɖe edzi be Yehowa akpe ɖe mía ŋu ahafa akɔ na mí le nɔnɔme sesẽwo me?\n20 Ðewohĩ Yehowa ɖe mɔ wò tetekpɔwo gakpɔtɔ li. Ne nenemae la, ke na be ŋugbe si wòdo na amesiwo vɔ̃nɛ be, ‘Yemele asi ɖe ge le wo ŋu o, eye yemele wo gblẽ ge ɖi akpɔ o’ la nafa akɔ na wò. (Hebritɔwo 13:5) Kpekpeɖeŋu kple akɔfafa ma tɔgbe ate ŋu asu asiwò. Yehowa nya ‘wò taɖawo katã’ ƒe xexlẽme. Dzi si dom nèle la le nyanya nɛ. Esea veve kpli wò. Etsɔa ɖe le eme na wò vavã. Eye ‘maŋlɔ wò dɔwɔwɔ kple lɔlɔ̃, si nèɖe fia le eƒe ŋkɔ la ta be gbeɖe o.’—Hebritɔwo 6:10.\n^ mm. 2 Ame dzɔdzɔe Dawid kple Korax ƒe vi nuteƒewɔlawo hã gblɔ nya siawo tɔgbe.—Psalmo 10:1; 44:24.\n^ mm. 4 Biblia megblɔ nusi tututue ‘ŋù si nɔ Paulo ƒe ŋutilã me’ la nye kãŋ o. Ate ŋu anye ŋutilã me dɔléle aɖee, abe ŋku ƒe numakpɔmakpɔ nyuie ene. Alo nyagbɔgblɔ ‘ŋù si le lãme’ ate ŋu anye aʋatso apostolowo kple amesiwo tɔa gbe Paulo ƒe apostolonyenye kple eƒe subɔsubɔdɔa.—Korintotɔwo II, 11:6, 13-15; Galatiatɔwo 4:15; 6:11.\n^ mm. 15 Le blema la, wotrɔa asi le alẽwo, gbɔ̃wo, kple nyiwo ƒe ayi ŋu tsɔ wɔa lãgbalẽgoewo. Wokɔa nyinotsi, notsi kpeke, nyinotsibabla, alo tsi, ɖe goe mawo tɔgbe me. Wote ŋu kɔa ami alo wein ɖe lãgbalẽ siwo wotrɔa asi le memie la ƒe goewo me.\n• Nukawoe ate ŋu ana ame nasusui be Mawu gblẽ ye ɖi?\n• Nukawoe míesrɔ̃ tso kpɔɖeŋu siwo Yesu wɔ ku ɖe atsutsurɔewo kple míaƒe taɖa si woxlẽ ŋu la me?\n• Nukae ame ƒe aɖatsiwo dede Yehowa ƒe ‘lãgbalẽgoe’ alo wo ŋɔŋlɔ ɖe eƒe “agbalẽ” me la fia?\n• Alekee míawɔ ‘ava nɔ ƒomedodo kplikplikpli me kple Yehowa’?\nNukata Yehowa meɖe ‘ŋù si nɔ Paulo ƒe lãme’ la nɛ o?\nNukae míate ŋu asrɔ̃ tso kpɔɖeŋu si Yesu wɔ ku ɖe atsutsurɔewo ŋu me?\nTo Biblia xexlẽ edziedzi dzi la, míate ŋu aka ɖe edzi be Mawu tsɔa ɖe le eme na mía ŋutɔwo


Tsitretsitsi La—Ðe Mɔkpɔkpɔ Aɖe Li Na Ame Siwo Kua?\nGbetakpɔxɔ | August 2015\nGBE BUBU Acholi Afrikaans Albanian Amharic Arabic Armenian Armenian (West) Aukan Aymara Batak (Toba) Bicol Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Chiyao Chokwe Chol Cibemba Croatian Czech Dangme Danish Dutch Efik Estonian Eŋlisi Eʋegbe Fijian Finnish Franse Ga Garifuna Georgian German Greek Guarani Gun Haitian Creole Hausa Hebrew Hiligaynon Hiri Motu Hmong (Ɣi) Hungarian Iban Icelandic Igbo Iloko Indonesian Isoko Italian Japanese Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Krio Kwangali Kwanyama Lamba Lhukonzo Lingala Lithuanian Luganda Luo Luvale Macedonian Malagasy Mam Mambwe-Lungu Maya Mazatec (Huautla) Mixe Mizo Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Niuean Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Polish Portuguese Quechua (Bolivia) Quichua (Imbabura) Romanian Runyankore Russian Samoan Sango Saramaccan Sepedi Serbian Serbian (Roman) Sesotho (Lesotho) Setswana Seychelles Creole Shona Sidama Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tiv Tlapanec Tojolabal Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Uruund Venda Vietnamese Wayuunaiki Xhosa Yoruba Zande Zapotec (Isthmus) Zulu\nNYATI SI LE AKPAA DZI | AGBENƆNƆ LE KU MEGBE ÐE WÒANYA WƆA?\nALE SI BIBLIA ÐO EŊUI: “Gaƒoƒo la gbɔna, esime ame siwo katã le ŋkuɖodziyɔdowo me la ase [Yesu ƒe] gbe, eye woado go.”—Yohanes 5:28, 29.\nYesu ƒe nya siawo fia be, ɣeyiɣi aɖe gbɔna esime yɔdowo, alo Tsiẽƒe, atsi ƒuƒlu le yeƒe Fiaɖuƒedziɖuɖua te. Fernando, si ŋu míeƒo nu tsoe le nyati si do ŋgɔ me la gblɔ be: “Esi mexlẽ Yohanes 5:28, 29 zi gbãtɔ la, ɖeko nye nu ku. Ena mɔkpɔkpɔ vavã su asinye, eye tso gbe ma gbe la, mekpɔe be etsɔme nyui aɖe le ŋgɔ gbɔna.”\nNuteƒewɔla Hiob si nɔ anyi le blema la kpɔ mɔ be ne yeku la, Mawu afɔ ye le eƒe ɣeyiɣi ɖoɖi dzi. Hiob bia be: “Ne ame ku la, ɖe wòagagbɔ agbea?” Eyome eɖo eŋu kakaɖedzitɔe be: “Le nye dziziziŋkekewo [alo Tsiẽƒenɔɣi] katã me la, manɔ lalam va se ɖe esime gbɔdzɔe nava nam. Àyɔm, eye matɔ na wò.”—Hiob 14:14, 15.\nLazaro ƒe tsitretsitsia na míele mɔ kpɔm na etsɔme nyui aɖe\nMenye nya yeyee tsitretsitsia nye na Lazaro nɔvinyɔnu Marta o. Esi Lazaro ku la, Yesu gblɔ nɛ be: “Nɔviwò la atsi tsitre.” Marta ɖo eŋu be: “Menya be afɔ le tsitretsitsi la me le ŋkeke mlɔetɔ dzi.” Yesu gblɔ nɛ be: “Nyee nye tsitretsitsi la kple agbe la. Ame si xɔa dzinye sena la, ne eku hã la, agagbɔ agbe.” (Yohanes 11:23-25) Esia yome kpuie koe Yesu fɔ Lazaro ɖe tsitre! Nudzɔdzɔ wɔdɔɖeamedzi ma na míekpɔ ale si woava fɔ ame gbogbo aɖewo ɖe tsitre le etsɔme la le susu me. Bu eŋu kpɔ ko be wole amewo fɔm ɖe tsitre le xexea me godoo!\nÐe woafɔ ame aɖewo woayi dziƒoa?\nALE SI BIBLIA ÐO EŊUI: Mawu ƒe Nyaa ɖee fia be Yesu ƒe tsitretsitsia to vovo na tsitretsitsi enyi bubu siwo ŋu Biblia ƒo nu tsoe. Esi wofɔ ame enyi mawo ɖe tsitre la, wogava nɔ agbe le anyigba dzi ake. Gake Biblia gblɔ le Yesu ƒe tsitretsitsia ya ŋu be: ‘Yesu Kristo yi dziƒo, eye wòle Mawu ƒe ɖusime.’ (1 Petro 3:21, 22) Ðe woafɔ ame bubuwo hã woayi dziƒoa, alo Yesu ɖeka koea? Hafi Yesu naku la, egblɔ na eƒe apostolowo be: “Ne meyi ɖadzra teƒe ɖo ɖi na mi vɔ la, magava, eye maxɔ mi ɖe nye ŋutɔ gbɔnye, ale be afi si mele la, miawo hã mianɔ afi ma.”—Yohanes 14:3.\nKristo yi dziƒo heɖawɔ ɖoɖo ɖe eƒe nusrɔ̃la aɖewo ƒe dziƒoyiyi ŋu. Ame siwo woafɔ woayi dziƒo la katã ƒe xexlẽme anye ame 144,000 mlɔeba. (Nyaɖeɖefia 14:1, 3) Gake nu kae Yesu yomedzela mawo, siwo nɔ eŋu kplikplikpli la, ayi aɖawɔ le dziƒo?\nDɔ gbogbo aɖewo adze ŋgɔ wo! Biblia gblɔ be: “Dzidzɔtɔ kple kɔkɔetɔe nye ame si kpɔ gome le tsitretsitsi gbãtɔ la me; ku evelia mekpɔ ŋusẽ ɖe ame siawo dzi o, ke boŋ woanye Mawu kple Kristo ƒe nunɔlawo, eye woaɖu fia kplii ƒe akpe ɖeka.” (Nyaɖeɖefia 20:6) Eya ta ame siwo woafɔ woayi dziƒo la azu nunɔlawo kple fiawo akpe ɖe Kristo ŋu eye woa kplii woaɖu fia ɖe anyigba la dzi.\nAme kawoe woava fɔ ɖe tsitre emegbe?\nALE SI BIBLIA ÐO EŊUI: Woŋlɔ nya sia si Mawu ƒe gbɔgbɔ ʋã apostolo Paulo wògblɔ la ɖe Ŋɔŋlɔawo me be: “Mɔkpɔkpɔ le asinye le Mawu me, eye mɔkpɔkpɔ ma kee le ame siawo ŋutɔ hã si, be tsitretsitsi li na ame dzɔdzɔewo kple ame madzɔmadzɔwo siaa.”—Dɔwɔwɔwo 24:15.\nMawu ƒe Nyaa na míeka ɖe edzi be ame biliɔn geɖe siwo ku la agava nɔ agbe ake\nAme kawoe nye ame siwo Paulo yɔ be “ame dzɔdzɔewo”? Bu kpɔɖeŋu sia ŋu kpɔ. Esi wòsusɔ vie nuteƒewɔla Daniel naku la, wogblɔ nɛ be: “Ke wò la, heyi va se ɖe nuwuwu. Àgbɔ ɖe eme, ke àfɔ le ŋkekeawo ƒe nuwuwu axɔ wò gome.” (Daniel 12:13) Ne wofɔ Daniel tso ku me la, afi kae wòanɔ? Biblia gblɔ be: “Ame dzɔdzɔewo anyi anyigba la dome, eye woanɔ edzi tegbee.” (Psalmo 37:29) Eye Yesu hã gblɔe ɖi be: “Dzidzɔtɔwoe nye ame fafawo, elabena woanyi anyigba la dome.” (Mateo 5:5) Eya ta woafɔ Daniel kpakple ŋutsu kple nyɔnu nuteƒewɔlawo ɖe tsitre woagava nɔ agbe le anyigba dzi ake, eye woanɔ edzi tegbee.\nAme kawoe nye ame siwo Paulo yɔ be “ame madzɔmadzɔwo”? Woawoe nye ame biliɔn geɖe siwo nɔ agbe le anyigba dzi heku evɔ mɔnukpɔkpɔ mesu wo si be woase Biblia me nyateƒea gɔme ahawɔ ɖe edzi o. Ne wofɔ wo ɖe tsitre la, mɔnukpɔkpɔ asu wo si azɔ be woadze si Yehowa * kple Yesu nyuie ahalɔ̃ wo. (Yohanes 17:3) Mɔnukpɔkpɔ asu ame siwo katã atiae be yewoasubɔ Mawu la si be woayi edzi anɔ agbe tegbee, abe ale si ko Yehowa ŋutɔ li tegbee ene.\nMɔnukpɔkpɔ asu ame siwo katã atiae be yewoasubɔ Mawu la si be woayi edzi anɔ agbe le lãmesẽ deblibo kple dzidzɔ me tegbee\nAleke nɔnɔmeawo anɔ le anyigba dzi ɣemaɣi?\nALE SI BIBLIA ÐO EŊUI: Mawu “atutu aɖatsi sia aɖatsi ɖa le woƒe ŋkume, eye ku maganɔ anyi akpɔ o, konyifafa kple ɣlidodo kpakple vevesese hã maganɔ anyi o.” (Nyaɖeɖefia 21:4) “Woatu xɔ anɔ eme, eye woade waingble aɖu eme kutsetse.”—Yesaya 65:21.\nWò ya kpɔe ɖa ko be wò kple wò ame vevi siwo wofɔ ɖe tsitre la miele agbe ɣemaɣi! Gake biabia lae nye be, Aleke nàwɔ aka ɖe edzi be woafɔ ame siwo ku la ɖe tsitre?\n^ mm. 15 Biblia na míenya be Mawu ƒe ŋkɔe nye Yehowa.\nƉoe Ɖe Amewo Ɖoe Ɖe Amewo Ðe Mɔkpɔkpɔ Aɖe Li Na Ame Siwo Kua?\nNYATI SI LE AKPAA DZI Nu Kae Dzɔna Ðe Ame Dzi Ne Eku?\nNYATI SI LE AKPAA DZI Ðe Mɔkpɔkpɔ Aɖe Li Na Ame Siwo Kua?\nNYATI SI LE AKPAA DZI Mɔkpɔkpɔ Si Li Na Kukuawo—Aleke Nàwɔ Aka Ðe Edzi?\nAGBEMEŊUTINYA Yehowa Ve Nunye Ŋutɔ\nIMITATE THEIR FAITH “Metso Abe Vidada Ene Le Israel”\nAleke Nàwɔ Aɖu Vɔvɔ̃ Na Ku Dzi?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ Agbenɔnɔ Le Ku Megbe—Ðe Wòanya Wɔa?\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ Agbenɔnɔ Le Ku Megbe—Ðe Wòanya Wɔa?\nƉoe Ɖe Amewo Ɖoe Ɖe Amewo GBETAKPƆXƆ Agbenɔnɔ Le Ku Megbe—Ðe Wòanya Wɔa?\nAgbenɔnɔ Le Ku Megbe—Ðe Wòanya Wɔa?\nGBETAKPƆXƆ Agbenɔnɔ Le Ku Megbe—Ðe Wòanya Wɔa?


Turkmenistan: Woɖe Asi Le Vidada Aɖe Ŋu, Gake Nya Si Wotsɔ Ðe Eŋu Ya Gakpɔtɔ Li\nGBE BUBU Afrikaans Albanian Armenian Azerbaijani Azerbaijani (Cyrillic) Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Hiligaynon Hungarian Indonesian Italian Japanese Kikaonde Kinyarwanda Kirundi Korean Lithuanian Malagasy Norwegian Polish Portuguese Romanian Russian Sepedi Serbian Serbian (Roman) Slovak Slovenian Spanish Swahili Swedish Tagalog Turkish Ukrainian Vietnamese Xhosa Yoruba Zulu\nWoɖe Asi Le Vidada Si Wode Mɔ́ Ŋu Le Turkmenistan\nBibi Rahmanova kple eƒe ƒomea\nSeptember 2, 2014 ƒe fiẽ ga 8 mee woɖe asi le Bibi Rahmanova ŋu le gaxɔ me, gake nya si wotɔ ɖe eŋu alakpatɔe la gakpɔtɔ li. Le gbe ma gbe ŋdi la, Dashoguz Nutome Ʋɔnudrɔ̃ƒea gbugbɔ drɔ̃ eƒe nyaa. Togbɔ be ʋɔnudrɔ̃ƒea megblɔ be Bibi ɖi fɔ o hã la, wote fli ɖe afia si wotso nɛ be wòanɔ gaxɔ me ƒe enea la me, eye woɖe gbe be woaɖe asi le eŋu enumake, gake ablɔɖe aɖeke manɔ esi o. * Ʋɔnudrɔ̃lawo nɔ te ɖe nanewo dzi kpɔ nyaa me na Bibi. Wogblɔ be esi wònye nyɔnu, wòganye vidada si si ƒe-ene-vi le, eye mewɔ nu vlo aɖeke kpɔ o tae woɖe asi le eŋu ɖo.\nBibi bia be ʋɔnudrɔ̃ƒea nagbugbɔ yeƒe nyaa adrɔ̃ na ye esi wonɔ te ɖe alakpanyawo dzi bu fɔe le August 18 be “edze kpovitɔ aɖe dzi” eye “wòwɔ akpasesẽnu ɖe eŋu” megbe. Kpovitɔwo lé Bibi kple srɔ̃a, Vepa, le July 5 dzi le ketekedzeƒe aɖe le Dashoguz eye woxɔ woƒe mɔzɔkplo si me mawusubɔsubɔgbalẽ aɖewo le la le wo si. Wotsɔ nya ɖe Vepa ŋu, gake woɖe asi le nyaa ŋu emegbe. Gake wode Bibi ya mɔ́ le August 8 dzi. Esi wònɔ gaxɔa me la, wowɔ ŋlɔmi le eŋu vevie.\nWode Dzesi Madzɔmadzɔnyenye Siwo Yi Edzi Le Turkmenistan\nBibi ƒe senyala si tso duta gblɔ be anɔ eme be ale si xexea katã di dzɔdzɔenyenye le nya sia me hã le eme tae woɖe asi le eŋu le gaxɔa me ɖo.\nMenye esiae nye zi gbãtɔ wowɔ nu ɖe Yehowa Ðasefo aɖe ŋu alea le Turkmenistan o. Wotua afɔkpo Ðasefowo ƒe amegbetɔ ƒe gomenɔamesi veviwo enuenu. Ðasefo enyi le mɔ́ me ɖe woƒe xɔse ta—wo dometɔ ade nye ame siwo gbe be yewomade nu dunyahehe me o, eye eve nye ame siwo nu wotso alakpatɔe. Wotoa nɔnɔme sesẽ me eye wowɔa ŋlɔmi le wo ŋu zi geɖe.\nDashoguz Nutome Ʋɔnudrɔ̃ƒea ƒe ʋɔnudrɔ̃lawo dze na kafukafu ɖe ale si wova trɔ asi le Bibi ƒe nyaa ŋu ta. Gake ɖeko womeɖɔ madzɔmadzɔnyenye si yi edzi la ya ɖo o. Ame siwo de dzesii be ele vevie be woade asixɔxɔ bubu si amegbetɔ dzena la ŋu le mɔ kpɔm be Turkmenistan ƒe dziɖuɖumegãwo agbugbɔ ŋku alé ɖe nya bliboa ŋu eye woazã amegbetɔ ƒe gomenɔamesi ƒe se siwo dzi woda asi ɖo le xexea me godoo atsɔ ana subɔsubɔ ƒe ablɔɖe amewo le woƒe dukɔa me.\n^ mm. 2 Nutome ʋɔnudrɔ̃ƒea te fli ɖe Bibi ƒe gaxɔmenɔnɔ ƒe ene la me, gake mena ablɔɖee o hena ƒe ene; esia bia be wòalé ŋku ɖe eŋu hena ƒe etɔ̃. Le ɣeyiɣi siawo me la, ele be wòanɔ agbe nyui eye mekpɔ mɔado alo aʋu le du si me wòle la me o negbe ɖe wòxɔ mɔɖeɖe le setɔwo gbɔ ko.\nWolé Nyɔnu Aɖe Si Si Ƒe-ene-vi Le La Tu Madzemadzee Le Turkmenistan


Galatiatɔwo 3 | Biblia Le Internet Dzi | Xexe Yeye Gɔmeɖeɖe (1984)\n3 Oo, Galatiatɔ movitɔwo! Ame kae kplɔ mi de ŋusẽkpɔɖeamedzi gbegblẽ te, mi ame siwo ŋkume woɖee fia le kɔtɛ be wohe Yesu Kristo ɖe ati ŋua? 2 Nu si ko dim mele be manya tso mia gbɔ lae nye esi: Se la ƒe dɔwɔwɔwo tae miexɔ gbɔgbɔ la loo alo toɖoɖo si tso xɔse me taea? 3 Ðe miedzɔ movi nenema gbegbea? Esi miedze egɔme le gbɔgbɔ me la, ɖe miele enu wum azɔ le ŋutilã mea? 4 Ðe mieto fukpekpe geɖe mawo gbegbe me dzodzroa? Ne dzodzroe wòganye ŋutɔŋutɔ hã. 5 Ekema ame si naa gbɔgbɔ la mi, eye wòwɔa ŋusẽdɔwo le mia dome la, se la ƒe dɔwɔwɔwo tae wòwɔnɛ loo alo toɖoɖo si tso xɔse me taea? 6 Abe ale si Abraham “xɔ Yehowa dzi se, eye wobui dzɔdzɔenyenye nɛ” ene. 7 Mienyae nyuie be ame siwo léna ɖe xɔse ŋu la, woawoe nye Abraham ƒe viwo. 8 Ke esi Ŋɔŋlɔ la kpɔe do ŋgɔ be, Mawu abu dukɔwo me tɔwo ame dzɔdzɔewoe le xɔse ta la, egblɔ nya nyui la na Abraham do ŋgɔ, be: “Dziwòe woato ayra dukɔwo katã.” 9 Eya ta ame siwo léna ɖe xɔse ŋu la, wole wo yram kpe ɖe nyateƒetɔ Abraham ŋu. 10 Elabena ame siwo katã ɖoa ŋu ɖe se ƒe dɔwɔwɔwo ŋu la le fiƒode te; elabena woŋlɔ ɖi be: “Fiƒode ava ame sia ame si meyi edzi zɔ ɖe nu siwo katã woŋlɔ ɖe Se la ƒe agbalẽ xatsaxatsa la dzi, bene wòawɔ wo dzi o, la dzi.” 11 Gawu la, edze ƒãa be womebua ame aɖeke ame dzɔdzɔe to se la dzi le Mawu gbɔ o, elabena “ame dzɔdzɔe la ƒe xɔse ye ana wòanɔ agbe.” 12 Ke Se la meléna ɖe xɔse ŋu o, ke boŋ “ame si wɔa wo dzi la ato wo dzi anɔ agbe.” 13 Kristo ƒle mí heɖe mí tso Se la ƒe fiƒode la me, esi wòva zu fiƒode le mía ta, elabena woŋlɔ ɖi be: “Fiƒode ava ame sia ame si wohe ɖe ati ŋu la dzi.” 14 Taɖodzinu lae nye be, Abraham ƒe yayra la nava to Yesu Kristo dzi na dukɔwo, bene míaxɔ gbɔgbɔ si ŋugbe wodo la to míaƒe xɔse me. 15 Nɔviwo, mele kpɔɖeŋu aɖe si ku ɖe amegbetɔwo ŋu wɔm: Nubabla si dzi woɖo kpee la, ame aɖeke metea fli ɖe eme alo tsɔa naneke kpenɛ o, togbɔ be amegbetɔwoe wɔe hã. 16 Ke wogblɔ ŋugbedodoawo na Abraham kple eƒe dzidzimevi. Megblɔ be: “Kple dzidzimeviwo,” abe wo dometɔ geɖe ŋue wòku ɖo ene o, ke boŋ abe ɖeka ŋue wòku ɖo ene, be: “Kple wò dzidzimevi,” si nye Kristo. 17 Gawu la, mele gbɔgblɔm be: Le nubabla si dzi Mawu ɖo kpe va yi gome la, Se si va nɔ anyi ƒe alafa ene kple blaetɔ̃ megbe la mete fli ɖe eme, bene wòaɖe ŋugbedodo la ɖa o. 18 Elabena ne se la mee domenyinyi la tso la, ekema meganye ŋugbedodo mee o; evɔ Mawu tsɔe na Abraham dɔmenyotɔe to ŋugbedodo aɖe dzi. 19 Ekema nu ka tae Se la nɔ anyi ɖo? Wotsɔe kpe ɖe eŋu, bene wòana vodadawo nadze, va se ɖe esime dzidzimevi la, si wodo ŋugbea na la, nava ɖo; eye woto mawudɔlawo dzi tsɔe na to domenɔla aɖe ƒe asi dzi. 20 Ke domenɔla aɖeke menɔa anyi, ne ame ɖeka ko ŋue wòku ɖo o, evɔ Mawu ɖeka koe. 21 Ekema ɖe Se la tsi tsitre ɖe Mawu ƒe ŋugbedodowo ŋua? Gbeɖe! Elabena ne ɖe wona se aɖe si ate ŋu ana agbe la, anye ne dzɔdzɔenyenye ato se dzi nyateƒe. 22 Gake Ŋɔŋlɔ la tu nu ɖe nuwo katã nu ɖe nu vɔ̃ te, bene woatsɔ ŋugbedodo, si tsoa Yesu Kristo dzi xɔxɔse me la, ana ame siwo ɖenɛ fiana be xɔse le yewo si. 23 Ke hã, hafi xɔse la nava ɖo la, wonɔ mía ŋu dzɔm le se la te, abe ame siwo nu wotu nu ɖo ene, eye míenɔ mɔ kpɔm na xɔse si woava ɖe afia la. 24 Ale Se la va zu míaƒe mɔfiala si kplɔa mí yia Kristo gbɔ, bene woabu mí ame dzɔdzɔewo le xɔse ta. 25 Gake azɔ si xɔse la va ɖo la, míegale mɔfiala aɖeke te o. 26 Le nyateƒe me la, mi katã mienye Mawu ƒe viwo to miaƒe Kristo Yesu dzi xɔxɔse me. 27 Elabena mi ame siwo katã wonyrɔ ɖe Kristo me la, miedo Kristo. 28 Yudatɔ alo Helatɔ meli o, kluvi alo ablɔɖeme meli o, ŋutsunyenye alo nyɔnunyenye meli o; elabena ame ɖekae mi katã mienye le ƒomedodo me kple Kristo Yesu. 29 Gawu la, ne Kristo tɔe mienye la, ekema Abraham ƒe dzidzimee mienye vavã, domenyilawo le ŋugbedodo aɖe nu.


Hiob 13 | Biblia Le Internet Dzi | Xexe Yeye Gɔmeɖeɖe\nHiob yi eƒe nyaŋuɖoɖoa dzi (1-28)\n‘Maƒo nu kple Mawu boŋ’ (3)\n‘Gbedala dzodzrowo mienye’ (4)\n“Menyae nyuie be tɔnye adzɔ” (18)\nHiob bia nu si tae Mawu le ebum abe futɔ ene (24)\n13 “Nyateƒee, nye ŋku kpɔ nu siawo katã,Nye towo see eye wose wo gɔme. 2 Nu si mienya la, nye hã menyae;Nyemebɔbɔ ɖe anyi wu mi o. 3 Ke madi be maƒo nu kple Ŋusẽkatãtɔ la ŋutɔ;Madi be maʋli ɖokuinye ta le Mawu gbɔ.+ 4 Ke miele ŋunye gblẽm kple alakpanyawo;Gbedala dzodzrowo mi katã mienye.+ 5 Ne ɖe miazi ɖoɖoe kura la,Anye ne woabui nunyae na mi hafi.+ 6 Meɖe kuku, mise ɖokuinyenuɖenyawo,Eye milé to ɖe nye nuyiwo ƒe kokoƒoƒowo ŋu. 7 Ðe miagblɔ nya madzɔmadzɔ ɖe Mawu nua,Eye ɖe miaƒo nu alakpatɔe ɖe enua? 8 Ðe miebe yewoade edzi,*Alo be yewoaxɔ nya ɖe Mawu vavã la nua? 9 Ne edzro mia me kpɔ la, ɖe eme anyo na mia?+ Alo ɖe miaflui abe ale si woflua amegbetɔ enea? 10 Aka mo na mi godoo,Ne miete kpɔ be yewoade ame dzi le adzame;+ 11 Ðe eƒe gãnyenye mana miadzo hahaEye eƒe ŋɔdzi nalé mi oa? 12 Miaƒe nya gã nya gãwo nye lodonya gbɔlowo sɔŋ;Miaƒe ametakpɔnuwo* nye anyi dzro ko. 13 Mizi ɖoɖoe le ŋkunyeme, ne maƒo nu. Eye nu sia nu si be yeadzɔ ɖe dzinye la, nedzɔ! 14 Nu ka tae metsɔ ɖokuinye de afɔku me,*Eye metsɔ nye agbe* ɖo nye asiƒome? 15 Togbɔ be awum hã la, makpɔ esinu;+Maʋli ɖokuinye ta* le eŋkume. 16 Eya koe axɔ nam,+Elabena mawumavɔ̃la* aɖeke mava eŋkume o.+ 17 Milé to ɖe nye nyawo ŋu nyuie;Miƒu to anyi miase nye nyagbɔgblɔwo. 18 Kpɔ ɖa! Metsɔ nye nya va tu anyi;Menyae nyuie be tɔnye adzɔ. 19 Ame kae ate ŋu ahe nya kplim? Ðeko maku nenye be mezi kpi!* 20 Oo Mawu, nu eve ko biam mele tso asiwò,*Ekema nyemaɣla ɖokuinye le ŋkuwòme o: 21 Ðe wò asi si sẽ ɖe dzinye la ɖa,Eye mègana ŋɔdzi si le ŋuwò la natso dzika ƒo nam o.+ 22 Wò ya yɔm ko, ne matɔ na wò;Alo na nye boŋ maƒo nu, ne wò nàɖo eŋu nam. 23 Agɔ kae medze, eye nu vɔ̃ kae mewɔ? Na manya nye dzidada kple nye nu vɔ̃. 24 Nu ka tae nèɣla wò ŋkume ɖem,+Eye nèle buyem wò futɔe?+ 25 Ðe nèbe yeado voɖi na aŋgba dzro si ʋu ya laAlo anya ahɔ̃liti ƒuƒu dzro ɖe nua? 26 Elabena èle nutsotso sesẽwo ŋlɔm ɖi ɖe ŋunye,Eye nèna mele nye ɖevime vodadawo ŋuti fe xem. 27 Èbɔ pã nye afɔwo,Èléa ŋku ɖe nye mɔwo katã ŋu tsitotsito;Eye nède dzesi nye afɔɖoƒewo katã. 28 Eya ta amegbetɔ nyunyɔ* abe nu vóvo ene,Abe avɔ si agbagblaʋui ɖu keŋ ene.\n^ Alo, “yewoade edzi ameŋkumekpɔkpɔtɔe.”\n^ Egɔmeɖeɖe tẽe, “akpoxɔnuwo.”\n^ Egɔmeɖeɖe tẽe, “Nu ka tae melé nye ŋutilã ɖe aɖu nu?”\n^ Egɔmeɖeɖe tẽe, “Maʋli nye mɔwo ta.”\n^ Agate ŋu afia, “Ne ame aɖe ate ŋui la, ke mazi ɖoɖoe aku.”\n^ Egɔmeɖeɖe tẽe, “nu eve ko mègawɔm o.”\n^ Egɔmeɖeɖe tẽe, “enyunyɔ,” anye Hiob ye wowɔnɛ.


Ale Si Nàzã Wò Ɣeyiɣiwo Nyuie\nTHE BIBLE'S VIEWPOINT Gbɔgbɔyɔyɔ\nNYATI SI LE AKPAA DZI Ale Si Nàzã Wò Ɣeyiɣiwo Nyuie\nINTERVIEW Nu Gbagbewo Ŋuti Nunyala Aɖe Ƒe Xɔse\nPORTRAITS FROM THE PAST Konstantino\nHELP FOR THE FAMILY Nu Si Nàwɔ Ne Nu Te Ðe Viwò Nyɔnuvi Dzi\nWAS IT DESIGNED? Kedzokedzo Ƒe Kaɖisinu La\nNyɔ! | February 2014\nGBE BUBU Afrikaans Albanian Amharic Arabic Armenian Bengali Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Estonian Eŋlisi Eʋegbe Finnish Franse Georgian German Greek Gujarati Hebrew Hiligaynon Hindi Hungarian Iloko Indonesian Italian Japanese Kannada Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Nepali Norwegian Oromo Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Thai Tigrinya Tsonga Turkish Twi Ukrainian Urdu Vietnamese Xhosa Zulu\n“Ɣeyiɣia mele ame sum kura o!” Zi nenie nègblɔ nya sia kpɔ? Ɣeyiɣi agbɔsɔsɔme ɖekae le ame sia ame si. Ɣeyiɣi si le ŋusẽtɔwo kple kesinɔtɔwo si la mesɔ gbɔ wu esi le ame tsɛwo kple wɔamenɔwo si o. Gawu la, kesinɔtɔwo alo wɔamenɔwo mate ŋu alé ɣeyiɣi ɖi o. Ne ɣeyiɣi aɖe nu va yi ko la, enu yi tegbee. Eya ta nunya le eme be míawɔ ɣeyiɣi si le mía si la ŋu dɔ nyuie. Le mɔ ka nu? Kpɔ nu ene siwo kpe ɖe ame geɖe ŋu wozã woƒe ɣeyiɣiwo le mɔ nyuitɔ nu la ɖa.\nNu Gbãtɔ: Wɔ Ðoɖo Ðe Wò Dɔwo Ŋu\nÐo nu siwo nàwɔ ɖe ɖoɖo nu, vevitɔwo nava gbã. Biblia xlɔ̃ nu be: “Miakpɔ nu siwo le vevie wu la adze sii nyuie.” (Filipitɔwo 1:10) Ŋlɔ nu siwo le vevie alo hiã kpata la ɖi. Le kpɔɖeŋu me, ɖewohĩ mahiã kpata be nàƒle fiẽnuɖuɖu ada ɖi o. Ðewohĩ nu siwo míasusu be wohiã kpata be míawɔ la manye nu siwo le vevie boo o. Le kpɔɖeŋu me, togbɔ be míasusui be ehiã kpata be míaɖo aƒe me hafi televisiondziwɔna si doa dzidzɔ na mí nadze egɔme hã la, mele vevie nenema gbegbe o. *\nBu nuwo ŋu do ŋgɔ. Nyagblɔla 10:10 gblɔ be: “Ne lãnu tsi kpo, eye womenyre enu o la, ele be, woahe alɔkame.” Egblɔ kpee be: “Ke nuwɔwɔ, ne wòadze edzi, enye nunya ƒe viɖe.” Nufiame kae le nya sia me? Ehiã be nànyre wò lãnu, si fia be nàwɔ ɖoɖo ɖe nuwo ŋu do ŋgɔ be nàte ŋu azã wò ɣeyiɣiwo nyuie. Ðe asi le nu siwo mehiã tututu o, siwo bia ɣeyiɣi kple ŋusẽ geɖe, evɔ womeɖea vi boo aɖeke o la wɔwɔ ŋu gbɔ alo ɖe asi le wo ŋu kura. Ne èkpɔe be ɣeyiɣi geɖe le ye si le esi nèɖe asi le nanewo wɔwɔ ŋu ta la, ɖe masɔ be nàzãe ɖe nu bubu si nèwɔ ɖoɖo be yeava wɔ emegbe la ŋu oa? Ne èwɔ ɖoɖo ɖe nuwo ŋu do ŋgɔ alea la, àte ŋu awɔ dɔ geɖe abe ame si nyre eƒe lãnu ene.\nÐe agbemenuwɔna aɖewo dzi kpɔtɔ. Ƒo asa na nu siwo gblẽa ɣeyiɣi na ame dzodzro kple nu siwo mele vevie o la wɔwɔ. Ðoɖowɔwɔ ɖe dɔ kple nu bubu geɖewo ŋu ana nàtsi dzimaɖi eye mànɔ dzidzɔ kpɔm o.\nNu Evelia: Ƒo Asa Na Nu Siwo Gblẽa Ɣeyiɣi Wɔwɔ\nMegbelelehehe kple vedomesinɔnɔ. “Ame si le to lém ɖe ya ŋu la, maƒã nuku o, eye ame si le ŋku lém ɖe alilikpo ŋu la, maŋe nu o.” (Nyagblɔla 11:4) Nufiame kae le nya sia me na mí? Megbelelehehe ɖe wògblẽa ɣeyiɣi dome eye menana wowɔa dɔ nyuie o. Agbledela si nɔa te be nɔnɔmeawo nasɔ bliboe hafi yeade agble la, maƒã nu alo aŋe nu gbeɖe o. Nenema kee, ne míenɔa nu siwo ate ŋu adzɔ alo mate ŋu adzɔ o ŋu bum fũu la, awɔe be míatsi vedomesi. Alo ate ŋu ana míasusui be ele be míalala va se ɖe esime míekpɔ kakaɖedzi na nu sia nu bliboe hafi míatso nya me. Enye nyateƒe be ehiã be míaku nu me ahabu nuwo ŋu nyuie hafi atso nya me le nya vevi aɖewo ŋu ya. Elabena Lododowo 14:15 gblɔ be: “Nunyala léa ŋku ɖe eƒe afɔɖeɖe ŋu.” Gake míate ŋu anya nu siwo katã ado tso nyametsotso geɖe siwo míewɔna la me do ŋgɔ o.—Nyagblɔla 11:6.\nBlibodededidi. Yakobo 3:17 gblɔ be: “Nunya si tso dziƒo la . . . esea nu gɔme.” Nyateƒee, esɔ be ame nadi be yeawɔ nu wòanyo nyuie! Gake ɣeaɖewoɣi la, míate ŋu aɖo taɖodzinu siwo kɔkɔ wu mí eye esia ate ŋu ana be dzi naɖe le mía ƒo eye míana ta gɔ̃ hã. Le kpɔɖeŋu me, ele be ame si le gbegbɔgblɔ aɖe srɔ̃m la nanyae be yeate ŋu ada vo eye wòalɔ̃ ɖe edzi be yeato esia me asrɔ̃e ɖe etsɔ ŋuti. Gake ne èbe biɖobiɖoa, ɖe enu klina eye wònana ame tsia megbe. Ðe nunya mele eme be míaɖo taɖodzinu siwo bɔbɔ ɖe anyi, siwo gbɔ anya ɖo na mí oa? Lododowo 11:2 gblɔ be: “Ame siwo bɔbɔa wo ɖokui ɖe anyigba la, si me nunya le.” Gawu la, ame siwo bɔbɔa wo ɖokui ɖe anyi metsɔa nya sia nya vevie o. Zi geɖe la, woawo ŋutɔ ƒe nuwɔnawo ɖia kokoe na wo wokona.\n“Le nyateƒe me la, menye gae nètsɔ ƒlea nuwo o ke boŋ wò ɣeyiɣiwoe.”—What to Do Between Birth and Death\nNu Etɔ̃lia: Da Sɔ\nDa sɔ le dɔwɔɖui kple modzakaɖeɖe me. “Gbɔɖeme asiʋlo ɖeka nyo wu agbagbadzedze kple dagbadagba ɖe ya me asiʋlo eve taŋ.” (Nyagblɔla 4:6) Zi geɖe la, ame siwo wɔa dɔ fũu akpa la mesea vivi na woƒe “dagbadagba ɖe ya me asiʋlo eve” me tsonuwo o. Ɣeyiɣi kple ŋusẽ menɔa wo si wowɔa wo ŋu dɔ o. Ke ame ɖɔe ya dina be yeagbɔ ɖe eme “asiʋlo eve” eye wògblẽa eƒe ɣeyiɣi xɔasiwo dome. Biblia de dzi ƒo na mí be míada asɔ: Wɔ dɔ sesĩe eye nàse vivi na emetsonuwo. Vivisese sia tɔgbi nye “Mawu ƒe nunana.”—Nyagblɔla 5:18.\nAlɔ̃ meganɔ ŋuwò tsim o. Biblia gblɔ be: “Mamlɔ anyi le ŋutifafa me adɔ alɔ̃ enumake.” (Psalmo 4:9) Ehiã be ame tsitsi akpa gãtɔ nadɔ alɔ̃ gaƒoƒo enyi ale be woate ŋu anɔ lãmesẽ me le ŋutilã me, seselelãme kple susu me. Le susumelãmesẽ gome la, alɔ̃dɔdɔ nyuie nye ɣeyiɣia ŋu dɔwɔwɔ nyuie elabe enana ame ƒe susu nɔa nu ŋu, eye wòɖoa ŋku nu dzi bɔbɔe hã. Esia wɔnɛ be ame tea ŋu srɔ̃a nu wòtsia susu me nɛ. Gake alɔ̃madɔmadɔ tea ŋu wɔnɛ be nu menya srɔ̃na na ame o, eye wònana hã be ame tea ŋu dzea afɔku, daa vo alo doa dziku kabakaba.\nÐo taɖodzinu siwo gbɔ anya ɖo na wò. “Nukpɔkpɔ kple ŋku nyo wu nudzodzro ƒe tsa glalã tsatsa.” (Nyagblɔla 6:9) Nufiame kae le nya sia me? Nunyala menana nudzodzrowo kpɔa ŋusẽ ɖe edzi o, vevietɔ nudzodzro siwo dzi eƒe asi mate ŋu asu o alo ava eme nɛ o. Ale wɔ boblodolawo kple agbanadzralawo ƒe amenublenyawo meflunɛ o. Ke boŋ, ekpɔa ŋudzedze ɖe nu si ‘wòkpɔ kple eƒe ŋku,’ si fia nu si dzi eƒe asi te ŋu su la ŋu.\nNu Enelia: Zɔ Ðe Agbenɔnɔ Ƒe Mɔfiame Nyuiwo Nu\nBu mɔfiame siwo nu nènɔa agbe ɖo la ŋu. Mɔfiame siwo nu nènɔa agbe ɖo ana nànya nu si le vevie kple nu si ŋu viɖe le. Ne míetsɔ wò agbenɔnɔ sɔ kple aŋutrɔ la, ke ele be wò agbenɔnɔ nasɔ ɖe mɔfiame siwo nu nènɔa agbe ɖo nu. Eya ta mɔfiame nyuiwo akpe ɖe ŋuwò nàɖo taɖodzinu nyuiwo le agbe me eye nàzã wò ɣeyiɣiwo le mɔ nyuitɔ nu le gaƒoƒo ɖe sia ɖe kple ŋkeke ɖe sia ɖe me. Afi kae nàkpɔ mɔfiame siawo le? Ame geɖewo dia mɔfiame siawo le Biblia me eye wova kpɔnɛ be nunya si le Biblia me la ƒo ɖe sia ɖe ta sãsãsã.—Lododowo 2:6, 7.\nNa lɔlɔ̃ nanye wò nɔnɔme nyuitɔ kekeake. Kolosetɔwo 3:14 gblɔ be lɔlɔ̃ nye “ɖekawɔwɔ ƒe nublanu deblibo.” Míate ŋu akpɔ dzidzɔ vavãtɔ ahase le mía ɖokui me be míele dedie lɔlɔ̃manɔmee o, vevietɔ le ƒomea me. Ame siwo melɔ̃ ɖe nya sia dzi o, eye woti kesinɔnuwo yome alo vu ɖe dɔ ŋuti, mekpɔa dzidzɔ vavã o. Eya ta mewɔ nuku o be Biblia de asixɔxɔ gã aɖe lɔlɔ̃ ŋu, eye lɔlɔ̃ dze le Biblia me zi alafa geɖewo.—1 Korintotɔwo 13:1-3; 1 Yohanes 4:8.\nÐo ɣeyiɣi ɖi nàtsɔ anɔ nu siwo ana nànya Mawu nyuie la wɔm. Geoff nye ŋutsu aɖe si si srɔ̃nyɔnu lɔ̃ame kple vi eve siwo kpɔa dzidzɔ ŋutɔ la le eye xɔlɔ̃ nyuiwo hã le esi. Enye dɔnɔdzikpɔla si woxea fe na nyuie. Ke hã, eƒe dɔwɔɖuia na be wòkpɔa amewo ƒe fukpekpe kple ku teƒe zi geɖe. Ebia be: “Alea ko wòle be agbea nanɔa?” Gbe ɖeka la, exlẽ Biblia-srɔ̃gbalẽ aɖe si Yehowa Ðasefowo ta eye emenyawo fa akɔ nɛ ŋutɔ.\nGeoff gblɔ nu siwo srɔ̃m wòle la na srɔ̃a kple viawo eye woawo hã va tsɔ ɖe le nu si srɔ̃m wòle la me. Ƒomea te Biblia-sɔsrɔ̃ eye esia na woƒe agbe va ɖɔ ʋu wu eye wova le woƒe ɣeyiɣiwo zãm nyuie wu tsã. Biblia-sɔsrɔ̃ hã na mɔkpɔkpɔ nyui aɖe va su wo si be yewoava nɔ agbe tegbee le xexe si me dagbadagba ɖe ya me kple fukpekpe manɔ o la me.—Nyaɖeɖefia 21:3, 4.\nGeoff ƒe nuteƒekpɔkpɔa na míeɖo ŋku Yesu Kristo ƒe nya siawo dzi be: “Dzidzɔtɔwoe nye ame siwo nyae be gbɔgbɔmenuwo hiã yewo.” (Mateo 5:3) Àdi be yeaɖo ɣeyiɣi vi aɖe koŋ ɖi atsɔ anɔ nu srɔ̃m tso Mawu ŋua? Le nyateƒe me la, ɣeyiɣizazã ɖe mawusubɔsubɔ ŋu koe ate ŋu ana nunya si akpe ɖe ŋuwò nàwɔ ŋkeke ɖe sia ɖe kple wò agbemeŋkekewo katã ŋu dɔ le mɔ nyuitɔ nu la nasu asiwò.\n^ mm. 5 Kpɔ “Nu 20 Siwo Nàwɔ Be Nàkpɔ Ɣeyiɣi Geɖe Wu” le April-June ƒe 2010 ƒe Nyɔ! me.\nNYATAKAKA ÐEDZESI AÐEWO\nYe dɔwɔla siwo le Canada ƒe akpa gãtɔ dometɔ ɖe sia ɖe zãna kwasiɖa sia kwasiɖa ɖe woƒe dɔwɔɖui ŋu. Akɔntabubu siae woɖe ɖe go esi wobia gbe dɔwɔla 25,000.\nYe Britaintɔ siwo xɔ ƒe ene alo wu ema tsɔ kpɔ television le ƒe 2011 me.\nYe vifofo siwo le India zãna tsɔ ɖoa dze kple wo viwo gbe sia gbe. Vidada siwo wɔa dɔ zãa miniti 11 eye esiwo nɔa aƒe me zãa miniti siwo mewua 30 o tsɔ ɖoa dze kple wo viwo.\nWÒ ƔEYIƔI AGBƆSƆSƆ KA NUE EƑE ASI ADE?\nHafi nàƒle nane la, kpɔe ɖa be ɣeyiɣi agbɔsɔsɔ kae nàzã atsɔ awɔ dɔ hafi akpɔ ga home si nua axɔ “eye nàdae kpɔ be ehiã kokoko be yeaƒlee mahã.” Aɖaŋu siae agbalẽŋlɔla kple susuŋutinunyala Charles Spezzano ɖo.\nNU KAE NYE WÒ NU VEVITƆ?\nFebruary 2014 | Ale Si Nàzã Wò Ɣeyiɣiwo Le Nunya Me\nNYƆ! February 2014 | Ale Si Nàzã Wò Ɣeyiɣiwo Le Nunya Me


Esia me lɔlɔ̃ la zu blibo le mía gbɔ le, bena dzideƒo nanɔ mía si le ʋɔnudrɔ̃gbe; elabena alesi eyama le la, nenema ke míawo hã míele le xexe sia me.\nEye dzideƒo, si le mía si le egbɔ la, enye esi bena, ne míebia nane le eƒe lɔlɔ̃nu la, aɖo to mí.\n2 Kronika 32:8\nEya la amegbetɔ ƒe abe li kplii, ke miawo la Yehowa, mia Mawu lae, li kpli mi, ne woakpe ɖe mia ŋu, eye wòawɔ miaƒe aʋawo. Tete dukɔ la ɖo ŋu ɖe Yuda-fia Xizkiya ƒe nyawo ŋu.\namesi me miekpɔ dzideƒo kple mɔnu le dziɖoɖo ɖe eŋu me to eyama dzixɔxɔse me.\ndzɔdzɔenyenye ƒe dɔwɔwɔ anye ŋutifafa, eye dzɔdzɔenyenye ƒe viɖe anye gbɔdzɔe kple dziɖeɖi tegbee.\nWoayra ŋutsu, si ɖoa dzi ɖe Yehowa ŋu, ame ƒe nu ɖoŋuɖeŋua enye Yehowa!\nEsime míate futɔwo katã see la, vɔvɔ̃ ɖo dukɔ, siwo katã ƒo xlã mi godoo va kpe la, eye dzi ɖe le wo ƒo, eye wodze sii bena, mía Mawu gbɔ ɖɔ sia tso wowɔ.\n Elabena Yehowa ye nye wò ŋuɖoɖeŋutɔ, eye wòakpɔ wò afɔ dzi tso mɔ̃ me. Megãte nu nyui hiãtɔ, nenye be ŋutete le ŋuwò na ewɔwɔ o. Ne ele asiwò la, megagblɔ na hawòvi be: „Heyi, ne nagava, etsɔ hã mana wò“ o! Megabu vɔ̃ ɖe hawòvi ŋu, esime wòɖe dzi ɖi le gbɔwò o. Megawɔ dzre kple amea ɖeke yakatsyɔ, ne mewɔ vɔ̃a ɖeke wò o. Megaʋã ŋu sesẽnuɖula o, eye eƒe mɔã ɖeke megadze ŋuwo o. Elabena godzela enye ŋunyɔ na Yehowa, ke tsi metoa eya kple dzime dzɔdzɔe tɔ domee o.\nAzɔ menyae be, Yehowa xɔna na eƒe amesiamina la, eye wòtsɔa eƒe nuɖusi ƒe nutsuwɔwɔ, siwo xɔna na ame la, tɔna nɛ tso eƒe dziƒo kɔkɔe la.\n Elabena mi amesiwo subɔa Mawu le gbɔgbɔ me la, miawoe nye aʋatsotso vavãtɔ la, eye míeƒoa adegbe le Kristo Yesu me, eye míeɖoa dzi ɖe ŋutilã ŋuti o. Wònye nye la ŋuɖoɖo ɖe ŋutilã ŋu gɔ̃ hã anɔ asinye hafi, ne ame bubua ɖe bu bena, yeate ŋu aɖo dzi ɖe ŋutilã ŋuti la, nye la mewui; Ŋkeke enviagbe wotso aʋa nam, metso Israel dukɔ la me, tso Benyamin ƒe to la me, Hebritɔ tso Hebritɔwo me; le sea nu la farisitɔ menye;\n2 Korintotɔwo 3:1-4\n Ɖe míegade asi mia ɖokui kafukafu mea? Alo ɖe ehiã mi, abe amea ɖewo ene bena, miatsɔ kafukafugbalẽ vɛ na mi alo miaxɔ kafukafugbalẽ le mia si mahã? Miawoe nye míaƒe agbalẽ, si woŋlɔ ɖe miaƒe dziwo me, si amewo katã nya, eye woxlẽnɛ; elabena edze ƒã bena, míenye Kristo ƒe agbalẽ, si wotsɔ míaƒe subɔsubɔdɔ wɔe, si wometsɔ agbalẽŋlɔtsi ŋlɔe o, ke boŋ Mawu gbagbe ƒe Gbɔgbɔ lae wotsɔ ŋlɔe; womeŋlɔe ɖe nuŋlɔkpewo dzi o, ke ɖe nuŋlɔkpe, siwo nye ŋutilã ƒe dziwo la dzi boŋ. Ke dziɖoɖo ɖe Mawu ŋu sia le mia si to Yesu dzi:


22-0515 Ɖekawɔwɔ Ƒe Ɣeyiɣi Kple Dzesi\nGbedasi: 63-0818 Ɖekawɔwɔ Ƒe Ɣeyiɣi Kple Dzesi\nXɔe ɖe mɔ̃ dzi MP3\nXɔe ɖe mɔ̃ dzi AMR\nŊugbetɔ Lɔlɔ̃ Gbãtɔa,\nEsime míenɔ anyi ɖe du le Dziƒo nutowome le xexea katã me Kɔsiɖagbe la, míenɔ to ɖom Mawu ƒe Gbe ɖeka si dzi woɖo kpe wònɔ nuƒom na mí. Abe kokoko ene la, míenɔ mɔkpɔkpɔ gã aɖe me be míase nusi gblɔ ge Wòala na mí. Nukae Gbɔgbɔ Kɔkɔe la aɖe afia mí egbe mahã?\nƉewomahĩ míese Eƒe Nyawo zi geɖe tsã, gake míenyae be ŋkeke ma le vovo to ge. Míele nane se ge si míese kpɔ tsã o. Míele Ɖeɖefia xɔ ge wu esi ŋu míate ŋu bu gɔ hã. Ele míaƒe dziwo, míaƒe susuwo kple luʋɔ ʋu ge, aɖaɖe nane si wòle be, woaɖe fia FIFIA, le Eƒe azãgbe nyuietɔ la me.\nEkema Eva me. Nyagbe gãtɔwo kekeake si Ŋugbetɔsrɔ̃ la ate ŋu agblɔ aɖaɖe fia Eƒe Ŋugbetɔ la, “Miawoe nye Tanyenye la ƒe blibodede keŋkeŋ le ŋutilã me, gbãtɔa la. Nusiwo katã Menye va yi la, Metrɔe ɖe Kristo me; nusiwo katã Kristo nye vayi la, Metrɔe ɖe MIAME. MIAWOE NYE nye Nya Ŋugbetɔ tiatia la.”\nMíaƒe ameti la katã dzo kpo kple dzidzɔ. Ɖeko Fofo la gblɔ na mí bena, míenye Eƒe Ŋugbetɔ la. Míawoe nye amesiwo Wòlɔ̃na. Wodo fu mí kple Eƒe Nya la, ke Eƒe Nya ƉEƉEKO. Míaƒe vidzidɔ tu do nu bubu ɖe sia ɖe. Elala, hedi mí vevie…ƉE MÍATA!!\nKe minya nusia? Medɔ amebubu aɖeke ɖo ɖa be wòagblɔ Nya siawo na mí o, Eva heganɔ amegbetɔ ŋutilã me zi ɖeka ake, alebena Wòate ŋu aƒo nu teŋ, tso nuɣi me yiɖe to me, aɖa GBLƆ NA MÍ BE: “Melɔ̃a mi, nye Ŋugbetɔ dzi lɔlɔ̃a.”\nMíelɔ̃a hadzidzi, míelɔ̃a kadodo, míelɔ̃a ƒuƒoƒo ɖe du kple xɔsetɔwo, gake nusi míelɔ̃a kekeake yenye Mawu ƒe Gbe sese; Ale Aƒetɔ La Gblɔ Esi, si le nuƒom na mí teŋ. Gbedeasi Ɖe sia ɖe nye lɔlɔ̃ leta tɔxɛ NA MÍ. NYA ɖe sia ɖe si Wòdi be yeagblɔ na mí la Edee nyaƒoka dzi alebe míaŋutɔwo míasewo.\nNukae gblɔ ge Wòala aɖaɖe fia mí Kɔsiɖagbe sia esime míaƒoƒu mahã? Kae nye azãgbe laa ?\nYesaya ƒo nu hegblɔ be, “Ɖetugbui le aƒe afɔ fu eye wòadzi viŋutsuvi aɖe”, gake ƒe 700 megbe hafi azãgbe la va ɖo be wòava me. Fia Dawid gblɔ bena, “Woŋɔ nye asiwo kple nye afɔwo,” gake Mekpɔ nye azãgbe lae nye ema be wòava me o elabena ega susɔ ƒe 1000.\nMawu ƒo nu to míaƒe nyagblɔɖila dzi le míaƒe ŋkeke me hegblɔ nu geɖewo siwo mate ŋu ava me o negbe egbe. Míele dukɔwo kpɔm wole ɖeka wɔm kple xexeame wu gbeɖe tsã. Míesusui be kɔmunism la nye nusi vayi vɔ be wotsrɔe, ke azɔ míele ekpɔm be ele agbe ŋutɔ henye dɔwɔnu le Mawu ƒe asiwo me, esime eya gblɔ nya ɖi va yi hegblɔ na mí be eyae wònye.\nXexeame susui be dukɔwo dome nyaʋiʋlia la wu enu, be nuklia ƒe aʋawɔwɔ ƒe ŋɔdzidoname megali o. Gake egbe la, nuklia ƒe aʋawɔwɔ ƒe ŋɔdzidoname la zu nuvavã. Wodzra nu sia nu ɖi ko le agbɔsɔsɔ me abe alesi wògblɔ na mí be anɔ ene. Azãgbe la va ɖo.\nKɔsiɖagbe la, Egale NU ƑO GE NA MÍ TEŊ zi ɖeka ake, eye míegale lɔlɔ̃ leta bubu aɖe si woɖe gblɔ hedzra ɖo ɖi na mí ko be míase se ge. Nuka gblɔ ge Wòala aɖa ɖe fia mí mahã? Kae nye azãgbe laa? Nukae le dzɔdzɔm?\nMawu le Eƒe Ŋugbetɔ la wɔm ɖekae. Ele ƒu ƒom ɖekae, tso Ɣedzeƒe va Ɣetoɖoƒe, kple Anyiehe yi Dziehe. Ɖekawɔwɔ ƒe ɣeyiɣia ɖe li, eye eyae le dzi yim fifi laa. Nukae Wòle ɖeka wɔm na? Kɔkɔdzoe La.\nKe nukae Gbedeasi Sia le wɔwɔm esime míele toɖom Mawu ƒe Gbe le xexea katã me mahã? Ele Ŋugbetɔ la kple Nya la wɔm ɖekae. Nya lae nye Mawu. Ŋugbetɔsrɔ̃ lae nye Nya la. Ŋugbetɔ lae nye Nya ma sela, eye míele vavam ɖe du le Ɖekawɔwɔ aɖe me. Míele dzadzraɖo wɔm na Srɔ̃ɖeƒe aɖe afisi míele Ɖeka zum kple Nya la le.\nNusiwo katã Fofo la nye la, Menye; eye nusiwo katã Menye la, mienye; eye nusiwo katã mienye la, Menye. Le ŋkeke ma me la miadzesi be Mele Fofo la me, Fofo la le Menye, Mele miame, eye miawo le Menye.” Mikpɔea? Le “ŋkeke ma me.” Ŋkeke kaa? Ŋkeke sia ye! Míekpɔ Mawu ƒe nyaɣlaɣla gã siwo woɣla la wole woɖem fia. Oo, alegbegbe melɔ̃ ema!\nAzɔ game lae nye esi. Azɔ azãgbe lae nye esi. Ŋugbetɔ la dzra Eɖokui ɖo vɔ xoxo na Ŋugbetɔsrɔ̃ la. Míele toɖom esime míele zãtitina ɣli la sem be “Kpɔɖa, Ŋugbetɔsrɔ̃ la gbɔna!” Míele nuwuwuɣi tututu.\nVa wɔ ɖeka kpli mí esime míawɔ ɖeka le Nya ŋu, Kɔsiɖagbe le ŋdɔ ga 12 me, Jeffersonville ƒe game, esime míase Mawu ƒe Gbe wòagblɔ na mí bena: Ɖekawɔwɔ Ƒe Ɣeyiɣi Kple Dzesi 63-0818 yenye esi.\nŊɔŋlɔ siwo woaxlẽ\nMateo Kɔkɔe 16:1-3\n22-0508 Kristo Yenye Mawu Ƒe Nyaɣlaɣla Si Woɖe Fia\nGbedasi: 63-0728 Kristo Yenye Mawu Ƒe Nyaɣlaɣla Si Woɖe Fia\nEƒe Dzi Ƒe Gadamaklui Lɔlɔ̃a,\nMexɔ bubu gãtɔ kekeake le xexeame. Aƒetɔ le mɔ ɖem nam be maɖo Yeŋutɔ ŋkume na mi, alebena Wòate ŋu aƒo nu na mi teŋ to nugo si Wòtia doŋgɔ na xexeame ƒe gɔmeɖoɖoanyi ke me be wòaƒo nu aɖaɖe Eƒe Nya katã fia mi.\nMenye Mawu ƒe ame ko wònye o, Enye Mawu Ŋutɔ, Dzo Lilikpo la, Gbɔgbɔ Kɔkɔe si le nuƒom na mi teŋ, tso nuɣi me yiɖe to me, azɔ bubu kple gomekpɔkpɔ su mía si be míayɔ Eƒe nyagblɔɖila tiatia la be, MÍAƑE KPLƆLA.\nMenyae be ɖeko wòtina gbɔgbɔ ɖe ƒo na amewo, gake míawo ya la ɖeko míemi Nɛ gbla. Elabena Eyae nye nu ɖeka si tina míaƒe tsikɔwuame ŋu heɖiakɔ na míaƒe luʋɔ. Enye Agbe Mavɔ ƒe Nyawo. Na míawo ya la, Enye Mawu ƒe Gbe. Enye gaƒoƒo la ƒe Gbedeasi la. Eyata, enye Nya la, Gbe la, Nyaƒokawo, ALO NUBUBU AƉEKE O!\nMíewɔ ɖeka ɖe du le Ta ɖeka te abe gbaɖegbe Israel ene. Mawu ɖeka, si dzi woɖo kpe kple Dzo Lilikpo, hele Eɖokui ɖem fia to Eƒe nyagblɔɖila dzi be enye Nya la. Mawu ma ke, Dzo Lilikpo ma ke, nenema ke wògale egbea. Mawu mate ŋu trɔ Eƒe dzɔdzɔme gbeɖe o. Eƒe ɖoɖo mate ŋu atrɔ gbeɖe tso le nusi Wòtsɔ dze egɔme gbɔ o, elabena Enye seƒemanɔsitɔ eye Eƒe ɖoɖo kpakple Eƒe susuwo katã deblibo.\nEma tae míele mɔkpɔkpɔ gã aɖe me be míase nusi ɖe ge Wòle afia mí Kɔsiɖagbe. Egblɔ be Yetɔ asi eƒe go ɖe sia ɖe ƒo xlã, eƒe ememe kple egodo, eye ŋutɔ gɔ hã fia to Ŋɔŋlɔ la kple ɖoɖo le ɣeyiɣia me dzi, vasẽɖe esime míenyae be Gbedeasi sia nye Nyateƒe la. Vodada aɖeke meli o.\nGake Kɔsiɖagbe la, Gbɔgbɔ le Gbedeasi sia lé ge Aɖadee afisi Wòle fifia. Aɖo Esia anyi tututu le afisi Wodze egɔme le, Aɖaɖoe anyi ɖe fifi ɣeyiɣi me.\nMina míano vi aɖe le nusi Mawu le gbɔgblɔ ge na mí hele ɖeɖe ge afia mí to míaƒe kplɔla dzi Kɔsiɖagbe me:\nMienye nye dzi ƒe gadamaklui, amesiwo wodzi na Aƒetɔ la to Gbɔgbɔ la kple to Nyateƒe Nya dzi. Ɖeko mele gbedom ɖa hele Aƒetɔ la biam be neyra mi aɖalé mi ɖe du ɖe bablame le Kristo ƒe lɔlɔ̃ ƒe bablawo me.\nAƒetɔ la na medzra Nuɖuɖu ɖo ɖi na mi; gbe damawo, nyuie, le afisia le agbadɔ sia me. Azɔ egbe la, miele nyaƒoka blibo aɖe xɔ ge. Gbedeasi sia alé mi ɖe te aɖado ŋusẽ mi. Ana mi Gbɔgbɔ me ŋusẽ hena dɔdeasi si le ŋgɔgbe la.\nMina magagblɔ na mi abe alesi menyae be evivia na mi be miase ene: wotia mi, xexlẽme si woɖo ɖi, amemawo siwo woase. Miawoe nye Ŋugbetɔ tiatia si madaƒu o boŋ alé Nya ma me ɖe asi meka nusi wòle be xexeame ƒe susɔe awɔ kuɖe Eŋu o. Miawo nye Nya Ŋugbetɔ la!\nMawu ɖe nyaɣlaɣla gã sia fia mí, ke esiae nye Didi yeye. Azɔ Ele mia ŋu ƒom ɖe du afisi ɖeɖefia le ɖekawɔwɔ deblibo me le. Mawu le nuwɔna mawo ke ɖem fia to Eƒe Nya dzi, numawo ke si Wòwɔ, hele Nya la ɖem ɖe go le mia me.\nMigaŋlɔ esia be kpɔ gbeɖe o, Gbɔgbɔ Kɔkɔe la, ɖeɖeko, yenye Amesi ɖea Kristo ƒe Mawume ɖeɖefia fia na, eye nenema ko wònɔ le agbenɔɣiawo katã me! Amekae Aƒetɔ la ƒe Nya la va naa? Nyagblɔɖila, ɖeɖeko.\nMede dzesi be mele nuƒom na ame akpewo le nyaƒoka dzi, nyaƒoka subɔsubɔdɔ le mía si le xexea katã me. Eye eze ko abe míate ŋu awɔ nyaƒoka le afisia si nyoawu zi gbɔ zi ewo wu afi bubu ɖe sia ɖe. Ɖeko mekpɔmɔ be ŋutsu ɖe sia ɖe si le nyaƒoka sia sem, kple nyɔnu ɖe sia ɖe, nase egɔme.\nAzɔ ekpɔ ŋkume na wo ne wodi be yewoase nyaƒoka ɖe sia ɖe, gake nyemedi be miadaƒu esia o. Mi nyaƒoka dukɔ; le egodo le avetsuwo me kple afikake miele Esem le, azɔ mise.\nNyaƒokawo le mía si kuɖe nusi dzi míexɔ se ŋu. Míeɖo nyaƒokawo kuɖe ɖoɖo le hame me, alesi míawɔ nu le míakplɔ míaɖokui le Mawu ƒe hame la me ŋu, alesi wòle be míava ɖe du aɖanɔ anyi ɖe du le Dziƒo nutowome.\nMekpɔ mɔ be ame sia ame le nyaƒoka dzi le esia lém. Ne mieda ƒu la, migbugbɔ va nyaƒoka sia gbɔ ake. Nyemenya zi gbɔ zi nenie manɔ miagbɔ o. Miɖo ŋku dzi, Esiae nye Nyateƒe la, kuɖe ALE AƑETƆ LA GBLƆ ESI ŋu. Nyateƒe lae Wònye. Ŋɔŋlɔ lae Wònye.\nTa kple Ŋutilã la wozu nu ɖeka. Mawu wònye woɖe ɖe go le miame, Etɔwo. Susuma tae srɔ̃ŋutsu la kple srɔ̃nyɔnu la womeganye venɔvi o; wole ɖeka. Mawu kple Eƒe Hame le ɖeka, “Kristo le mia me,” Mawu ƒe ɖeɖefia gã.\nMenye nye susu ye o; Eƒe ŋusẽ Wònye, Eƒe Nya wònye. Edo Eƒe ŋugbe; Egblɔ be anɔ afisia, ke eyae nye esi. Mawu ƒe viŋutsuwo mienye. Menye miava nye ye o; MIENYE FIFIA!\nYɔ míaƒe kplu fũ Aƒetɔ, míedoe ɖe dzi Aƒetɔ, va eye náti míaƒe luʋɔ ƒe tsikɔwuame ŋu. Dziƒo Bolo, nyi mí, sẽ ɖe esime míagadi ake o. Yɔ míaƒe kplu fũ, yɔe fũ eye yɔdɔ mí keŋ.\nNyɔnyɔ ƒe ɣeyiɣi kae nye esi míele ɖoɖo ge le xexea katã me esime míaƒo ƒu ɖe du Kɔsiɖagbe be míase: Kristo Yenye Mawu Ƒe Nyaɣlaɣla Si Woɖe Fia 63-0728 le ŋdɔ ga 12 me, Jeffersonville ƒe game.\nMateo Kɔkɔe 16:15-17\nLuka Kɔkɔe Ta 24\nYohanes Kɔkɔe 5:24/14:12\nKorintotɔwo I Ta 2lia\nEfesetɔwo Ta 1\nKolosetɔwo Ta 1\n22-0501 Mawu Meyɔna Ame Va Ʋɔnudɔdrɔ̃ Me Le Toklãnana Eyama Manɔmee Gbã O\nGbedasi: 63-0724 Mawu Meyɔna Ame Va Ʋɔnudɔdrɔ̃ Me Le Toklãnana Eyama Manɔmee Gbã O\nGaƒoɖokui Tometi Sue, Tometigã, alo nukake mienye Lɔlɔ̃a:\nMíakatã míenye Kristo ƒe Ŋutilã, le míaƒe tsitrenɔƒe, le ɖekawɔwɔ me, le agbagba dzem be míawɔ dɔ nyuietɔ kekeake si míate ŋu wɔ na Eyama. Nububu aɖeke mele vevie na mí o, negbe Eƒe Nya, Gbedeasi sia.\nƉeko míelɔ̃a be míase Mawu ƒe nyagblɔɖila wòagblɔ na mí be:\n“Ɖeko nane li si kuɖe mi ameaɖewo ŋu. Ɖeko míenye ame tɔxewo le nye agbe me. Ɖeko nububu aɖe li si melɔ̃a ko be mado go kpli mi eye maƒo nu kpli mi ko.”\n“Metsa ŋku ƒoxlã le nyeŋutɔ ƒe subɔsubɔdɔ sue gblɔe la me; Yesu Kristo amema ke etsɔ, egbe, yiɖe mavɔmavɔ me, eye mekpɔ nusi wɔm Wòle; le Ŋugbetɔ ƒe hatsotso la yɔm ɖe du hele ewɔm ɖekae. Ele Ʋufɔti aɖe ɖem do go le ʋufɔti la me”.\nMíenyae be menye ame ye o, Enye Mawu ƒe Nya si le Eƒe Ŋugbetɔ la hem va ɖe du. Nusiwo kpɔm míele wole wɔwɔm la menye naneke wu Mawu o. Ɖewomahĩ eyae ma, ate ŋu nye, ewɔ abe ate ŋu anye megali o, MAWU YE WÒNYE!!\nMíeva ɖo ɖoƒe ma be Enye Adzagba xɔasi la na mí. Míete ɖa le nu sia nu si ame bubu aɖe gblɔ na mí si tsitre ɖe Eŋu gbɔ. Míekpɔna nusi ame aɖe wɔ alo le gbɔgblɔm dzi o, míekpɔa nusi Mawu gblɔ kple nusi Wòdo ŋugbe be Yeawɔ le míaƒe ŋkeke me, kpakple Nusi míekpɔ Eyama le wɔwɔm dzi.\nMíaƒe Tɔɖoƒe lae ma. Nu sia nu si míenye la, nu sia nu si míenye va yi la, nu sia nu si míele mɔkpɔm be míanye la, wotui ɖe Gbedeasi sia dzi. Ewu agbe na mí.\nWu gbeɖe tsã le xexeame ƒe ŋutinya me la, míele Mawu kpɔm wòle toklã nam, hele dzadzraɖo wɔm na ʋɔnudɔdrɔ̃. Atomik bɔmbawo le agbadɔwo te, wole nu sia nu dzram ɖo ɖi.\nAkɔ ya, meganye na ame hatsotso sue aɖe ko, abe alesi wònɔ le Noa ƒe ŋkekewo me, alo le Abraham ƒe ŋkekewo me o; enye Mawu si le toklã nam xexeametɔwo, hele nuƒom to Eƒe nyagblɔɖila me, miaƒe toklã mamleae nye esi.\nEle gbɔgblɔm na mí be, “Hafi Mate ŋu aɖe mɔ be nusia nadzɔ la, mele yɔyɔ mamlea aɖe wɔm, tututu ko abe alesi Mewɔ na Sodom ene, mido go le eme. Minɔ klalo. Nane le dzɔdzɔ ge.”\nXexeame le ziɔziɔm ɖe woƒe dzɔdzɔmenunya nuwɔwɔ gãwo ŋu; nuwotɔtɔtɔ si he ku va na didimeawo. Tagbɔɖaɖɛtɔwo kple amedesukuwo le tagomenunya ƒe akpawo dzi yim: UN(Dukɔ Wɔɖekawo), NATO( Dziehe Atlantik Nubabla Habɔbɔ) , Leagues of Nations (Dukɔwo ƒe Habɔbɔwo). Gbe sia gbe la míele ʋɔnudɔdrɔ̃ kpɔm wòle gogom wu hele gogom wu. Nusi nyagblɔɖila kpɔ le didiƒe hegblɔ na mí be ava dzɔ la, le emevam: Rɔshia, Aʋa, Ami, Vatican, Yudatɔwo, Nuklia Bɔmbwo.\nNyabiabia ameɖokui se be nukae adzɔ hã megali o. Míele ekpɔm wòle eme vam gbe sia gbe, eye vɔvɔ̃ le xexeame nye nuvavã eye wòle gã zum ɖe dzi wu kple gã ɖe dzi wu gbe sia gbe.\nGake tututu ko abe alesi Wòwɔ le Xizkiyia ƒe ŋkekewo me, esime Mawu ƒo nu to Eƒe nyagblɔɖila me hena toklã amewo ene be, “Dzra ɖokuiwò ɖo, elabena ʋɔnudɔdrɔ̃wo le gbesɔsɔ na vava”. Eƒe nyagblɔɖila nɔ amewo dzram ɖo hena ɣeyiɣi si gbɔna la.\nNoa dzra amewo ɖo na eƒe ɣeyiɣi. Enye nublanuikpɔkpɔ ƒe yɔyɔ do ŋgɔ na ʋɔnudɔdrɔ̃. Mawu na mɔ aɖe, nyagblɔɖila aɖe be wòakplɔ wo.\nKe kokoko la Edɔa Eƒe Nya ɖa to Eƒe nyagblɔɖila dzi, abe alesi Wòwɔe le Noa ŋɔli me ene. Le Eli-…Mose ƒe ŋkekewo me la, míekpɔe be Ewɔ numa ke. Edɔ Eƒe nyagblɔɖila ɖo ɖe wo, eye womã woɖokuiwo ɖa tso dzimaxɔse gbɔ. Azɔ, amesi ƒomeviwo do go woenye ema. Amesi ƒomeviwo Xɔe se woenye ema.\nMíema míaɖokuiwo ɖa tso dzimaxɔse gbɔ. Mawu na mɔ aɖe Eƒe Ŋugbetɔ la egbe. Edo ŋugbe na mí le Eƒe Nya me be, “Doŋgɔ na ʋɔnudɔdrɔ̃ la, madɔ nyagblɔɖila aɖe ɖo ɖe mí be wòaƒo ƒu Nye Alẽha suea gblɔe la, eye Mana woagbɔ ɖe eme le akpa ɖeka, aɖanɔ ŋutifafa me, anɔ lalam kpɔ ʋɔnudɔdrɔ̃ si gbɔna la kple sisimɔ la”.\nMíawoe nye Alẽha sue ma. Míawoe nye amemawo si Fofo la lɔ̃a eye míele lalam kpɔ Eƒe Vava kpuie la kple mɔkpɔkpɔ gã aɖe. Xexeame le gbegblẽm ƒo xlã mí, gake míele dzudzɔ kple ŋutifafa me.\nMíenyae be míele Eƒe lɔlɔ̃nu deblibo me. Meka afisi míele le xexeame o, Mɔ aɖe li si Mawu na si dzi míakatã míate ŋu awɔ ɖeka ɖe du le le Eƒe Nya ŋu, le Eƒe Gbe ŋu. Enye mɔ si Mawu na la.\nAzɔ nyagblɔɖila sia kplɔ wo yiɖe mɔ si Mawu na la dzi. Azɔ, alesi Mawu wɔa Eƒe nu woenye ma. Mikpɔea?\nMisi va le ʋɔnudɔdrɔ̃ si gbɔna ŋgɔ kpli mí aɖase: 63-0724 Mawu Meyɔna Ame Va Ʋɔnudɔdrɔ̃ Me Le Toklãnana Eyama Manɔmee Gbã O, Kɔsiɖagbe sia le ŋdɔ ga 12 me, Jeffersonville ƒe game. Enye Mawu ƒe Gbe si le nuƒom hele gbɔgblɔm na mí be: Mɔ si Mena na egbe lae nye esi.\nAmos Ta 1\n22-0424 Eléa Be Na MI. Ɖe Mietsɔa Ɖe Le Mea?\nApril 23, 2022 admin5\nGbedasi: 63-0721 Eléa Be Na Mi. Ɖee Mietsɔa Ɖe Le Mea?\nDodo ƒe Ŋugbetɔ Lɔlɔ̃a,\nAbe alesi Hebriviwo ƒo ƒu ɖe du le ŋdikanyawo me be woaxɔ mana si wonawo le zã me, be wòalé wo ɖe te le ŋkeke si gbɔna la me la, míawo hã le ƒuƒom ɖe du na gbɔgbɔme Mana si wona mí be wòalé mí ɖe te na míaƒe mɔzɔzɔ la.\nŊugbetɔ la wɔ ɖeka ɖe du le ɖekawɔwɔ ƒomevi aɖe me kple Mawu, sẽ ɖe esime wole Ŋugbetɔsrɔ̃ la ɖem ɖe go le Ŋugbetɔ la me. Míele Nya ɖe sia ɖe si woɖe gblɔ me lém ɖe asi eye míezu Ɖeka kple EYAMA.\nDukɔwo ƒe dzidadawo yɔ fũ. Eƒo ɖi. Game su azɔ na míaƒe dodo ayi ɖe Ŋugbedodo Nyigba dzi, ayiɖe míaƒe Aƒeme. Ŋugbetɔ la dzra Eɖokui ɖo vɔ xoxo.\nAbe alesi wòwɔe le Eƒe dodo gbãtɔ me, le Eƒe dodo evelia me, azɔ fifia le Eƒe dodo etɔ̃lia me ene la, Mawu tia hedɔ nyagblɔɖila aɖe ɖo ɖe mí kple Dzo Lilikpo ƒe Gbɔgbɔme dzesi, alebena amewo megawɔ vodada o, eye woanyae be eyae nye amesi Yetia be wòakplɔ Yeƒe Ŋugbetɔ la.\nNusi Eƒe nyagblɔɖila gblɔ la nye Ale Aƒetɔ La Gblɔ Esi. Enye Mawu, sinɔ ɖiɖim tso Dzo Lilikpo la me, le Eƒe Nya ɖem fia hele kpe ɖom edzi. Dzo Lilikpo ma si ami na Eƒe nyagblɔɖila henɔ tsitre abe Dziƒo Ɖasefo aɖe ene be yeatsɔ fia be yee enye amesi wotia be wòakplɔ Eƒe Ŋugbetɔ yiɖe Ŋugbedodo Nyigba la dzi.\nMíexɔe se be elebe hameawo katã woadoka ɖe du le Gbe Sia te, eye mele be woamã o. Nukae klã míadome mahã? Menye míaƒe agbadze ƒe kɔlawoe o. Menye nuɖuɖu si ƒomevi ɖum míele ye o. Ame wònye dzo ɖa le Nyanyuie ƒe nufiafia ƒe mɔtata la dzi, ame ɖe sia ɖe.\nMƆ ƉEKA koe li be woafia esi nyo kple gblẽ la kɔtɛ. Mɔnu ɖeka si dzi miate ŋu awɔe le la, nye to gɔmeɖeɖe aɖeke dede Nya la me o dzi, gake Mixlẽe ko eye Misee, eye mixɔ Nya ɖe sia ɖe dzi se.\nGake egblɔ be womele ewɔm le nuʋaʋa ta o, le gbɔgbɔme ŋkugbagbã tae, womedi be Yewoakpɔe o. Womedi be Yewoasee o.\nDziƒo Mawu la atso, eye nye gbe anɔ Mawu ƒe ɣeyiɣi gã ƒe nyaƒoka dzi le go kemea dzi, eye abufɔ dzidzime sia le ŋkeke mamlea me.\nElabena, ele—ele nyaƒoka dzi, emegbe la anɔ nyaƒoka Mavɔ la dzi ekema.\nEnye Mawu, Eŋutɔ, ɖe eɖokui ɖe go le amegbetɔ ŋutilã me, to Yesu Kristo ƒe Ʋu me, be yeawɔ agbe aɖe kɔkɔe alebena yeate ŋu ɖe Yeɖokui fia to eme, eye egbe la wole Nya ma ke si woɖe ɖe go klam.\nKe azɔ amesiwo le esem to nyaƒoka dzi la, woase nyuie dzro. Eye nutete nanɔ míasi be míate ŋu lé nusi Gbɔgbɔ Kɔkɔe le agbagba dzem be yeaɖe fia mí la.\nMie LÉ nusi Gbɔgbɔ Kɔkɔe la le agbagba dzem be yeaɖe fia mí, eye míakatã míeyina ɖe Ŋugbedodo Nyigba dzi. Míadometɔ ɖe sia ɖe! Èɖanye nyɔnu aƒedzikpɔla, loo èɖanye kosivi, loo èɖanye nyɔnu tsitsi, loo ɖekakpui, loo ŋutsu tsitsi, loo nukake nènye la, míele dzodzom, alekeke hã. Míadometɔ aɖeke matsi anyi o. Míadometɔ ɖe sia ɖe le dzodzom!!!\nMate ŋu ava me kpɔ gbeɖe be Mawu malé Eƒe Nya me ɖe asi na mí o, ne míele míaƒe Nya me ɖe asi na Mawu. Ne Miexɔe se vavã la, naneke meli si ate ŋu ana miakeɖi esia o. Ɣeyiɣi, teƒe, nububu aɖeke meli si ate ŋu ana miakeɖi esia o.\nEléabe na mí alegbegbe be Edɔ nyagblɔɖila aɖe ɖo ɖe mí, be wòakplɔ mí, Eƒe dukɔ tiatia la, to sisi mɔ aɖe nana mí dzi. Meléabe na mí be yeaɖe mí do\ngo ɖeɖeko o, Ena mí nu sia nu si hĩa mí esime míele míaƒe mɔzɔzɔ la me. Eɖu futɔ ɖe sia dzi na mí. Eyɔadɔ mí ne míelé dɔ. Edzra Mana ɣlaɣla ɖo ɖi na mí be wòanyi mí gbe sia gbe; Eɖu ku dzi ŋutɔ gɔ hã, nusi ko wòle be miawɔ lae nye be mianye movevietɔ aɖaxɔ Esia se.\nWoɖo mí ɖi na Agbe Mavɔ. Míese Esia eye míekpɔ dzidzɔ le Eŋu. Miaƒe Akɔfafa ye. Enye Nusi míedi vevie le míaƒe agbe la katã me. Adzagba ma si ta míegblẽ nu sia nu ɖi lae. Míele Edim elabena míenyae be Mawu ƒe belélé lɔlɔ̃tɔ wònye na mí.\nƉee nèhĩa NANE, le gbɔgbɔme, le kodzogbeme, alo zɔzɔ kpikplikpli aɖe ko, alo ayɔ fũ alo agayɔ fũ kple Gbɔgbɔ Kɔkɔe laa? Va wɔɖeka kpli mí le Mawu ƒe Nya kple mɔ si wona na egbe la ŋu eye nàxɔ nusi le wòhĩam la, NE NÈTSƆA ƉE LE EME NA EYAMA. Edo ŋugbe be yeadɔ Esia ɖa, eye Ewɔe! Edo Eƒe ŋugbe le Eƒe Nya me, ke Eyae nye esi! Eléa be na wò, azɔ ɖe nètsɔa ɖe le mea?\nNane anɔ dziwò me si anɔ gbɔgblɔm na wò be, “nye xaxawo vɔ. Mahaya. Woayɔm fũ. Mate ɖe Eyama ŋu wu. Menye Eƒe Ŋugbetɔ.”\nVa tu mí Kɔsiɖagbe le ŋdɔ ga 12 me, Jeffersonville ƒe game, esime míase: Eléa Be Na MI. Ɖe Mietsɔa Ɖe Le Mea? 63-0721.\nAnye lɔlɔ̃ ƒe azã gã aɖe esime miaɖo to Eyama wòanɔ gbɔgblɔm na mi be Yeléa be na mi, le ŋkeke kple zã me siaa, Yeléa be na mi.\nYohanes Kɔkɔe 5:24/ 15:26\nApril 15, 2022 admin5\nŊUGBETƆ WƆƉEKA Lɔlɔ̃a Si Le NYA la Gblɔm,\nNye agbe ƒe ɣeyiɣi gãtɔ kekeake yenye esi xɔ̃nyewo! Míele Nya la kpɔm wòle emevam le míaƒe ŋkuwo me tututu wu gbeɖe tsã. Alegbegbe wònye dzidzɔ be woade dzesi Amesi Wònye, amesi Gbedeasitsɔla si Wòdɔ ɖo ɖa la nye, eye emegbe la be MÍANYA AMESI MÍENYE! Akpe na wò Fofo. Míesusui kpɔ be Nudzɔdzɔ siawo le dzɔdzɔ ge alea o, gake eyae nye esi le dzɔdzɔm le míaƒe ŋkuwo me, alesi tututu Wò nyagblɔɖila gblɔe le nyaƒoka dzi.\nMele mɔkpɔkpɔ gãwo te be makpɔ Eƒe Gbɔgbɔ Kɔkɔe wòate mí ɖe Eyama ŋu wu gbeɖe tsã le Easter ƒe kɔsiɖa nuwuwu sia me. Medi be makpe mia dometɔ ɖe sia ɖe be miadoka kpli mi le Gbedeasi sia ŋu, kple Eƒe Ŋugbetɔ la le xexea godoo me.\n“Ke, ne nu sue aɖe do mo ɖa, nukata nèwɔna nu abe vidzĩ aɖe ene mahã? Edze be nànye ŋutsu. Ƒo nu na dukɔ la,” amen, “emegbe la zɔ yi ŋgɔ gbe!” Amen. Yenye ekem. “Megado ɣli o. Ƒo nu!” Amen. Oo, melɔ̃ ema. “Nukata nèle ɣli dom ɖo ɖe Gbɔnye ɖo? Ƒo nu na dukɔ la ko eye yi ɖe wò taɖodzinu la gbɔ. Nukake wònye, nenye dɔlélé, alo nukake wònye, afɔ kukuwo ɖe tsitre, alo nukake wònye la, ƒo nu! Meɖo kpe edzi. Ƒo nu na dukɔ la.”\nGomekpɔkpɔ kae nye esi su míasi be woaʋuʋu míaƒe xɔse, alebe míawo hã míate ŋu agblɔ NYA la. Miva ƒoƒu kple Ŋugbetɔ la le Easter ƒe kɔsiɖa ƒe nuwuwu me, esime míele dzadzraɖo wɔm na Dodo mamlea la. Edze be míaƒe agbewo nadze na Nyanyuie la, elabena didime sia le fɔbubu te. GAKE AZƆ susu aɖeke meli be Eƒe Ŋugbetɔ la nedo ɣli o, GAKE ƑONU! Yi ɖe wò taɖodzinu la gbɔ tẽ. Woakafu Aƒetɔ la ƒe Ŋkɔ!\nAbe alesi míewɔna kokoko na Easter Kɔsiɖa ƒe nuwuwu la, mina míado ʋɔ do míaɖokuiwo ɖa le xexeame gbɔ zi geɖe alesi míate ŋui ko esime míati míaƒe kaƒomɔ̃wo negbe ko míatsɔe aɖe fotowo, ase Gbesiagbebolo, aɖaƒo nyaƒokawo le lifeline mɔ̃ la dzi alo tso fli si dzi wotona xɔa nyaƒokawo ɖe mɔ̃ dzi. Mina míatsɔ kɔsiɖa ƒe nuwuwu kɔkɔe sia na Aƒetɔ la keŋkeŋ, eye mígatsɔ Easter sia wɔ asitsanya le dutoƒo o, bɔŋ ɖokuiŋutikɔkɔ na Nya la, le míaƒe aƒewo me. Mele didim na míakatã be míawɔ ɖeka le kɔsiɖa ƒe nuwuwu sia hena ɖoɖo sia si gbɔna, le Ɣedzeƒe Kekeli ŋu negbe ko nyanyanana bubu va.\nYawoɖagbe zã me ye Aƒetɔ Yesu ɖu Fĩeɣi Nuɖuɖu Mamlea kple Eƒe nusrɔ̃lawo le ŋku ɖoɖo ŋutititozã si doŋgɔ na Israelviwo ƒe dodo me dzi. Gomekpɔkpɔ kae nye esi be míadoka kple Aƒetɔ la le míaƒe Aƒewo me, do ŋgɔ na míaƒe kɔsiɖa nuwuwu kɔkɔe la, eye be míabia Eyama be wòayra mí kple míaƒe ƒomeawo, aɖana mí nusiwo katã hĩa mí le míaƒe mɔzɔzɔ la me.\nDziƒo Fofo, míele akpe dem ɖe esia ta, ɣeyiɣi bubu ta be míeƒoƒu ɖe du, le Mavɔmavɔ ƒe akpa sia. Eye ŋdi sia la míele ŋusẽ ƒe yeyewɔwɔ dim be wòatso Gbɔwò, be wòana mí dzideƒo na mɔzɔzɔ si le ŋgɔgbe la. Míeƒoƒu ɖe du abe alesi Hebriviwo wɔe le ŋdi kanyawo ene, be woaxɔ mana si wona wo le zã me la, alebe wòate ŋu ado ŋusẽwo le ŋkeke si gbɔna la me. Míele ƒuƒom hena gbɔgbɔme Mana la, ŋdi sia, alebe wòana mí ŋusẽ hena mɔzɔzɔ la.\nLe madidi me la linka aɖe anɔ míasi alebe miaxɔ nyaƒoka kple Kɔmuniɔ̃ takpekpe la siãa, alo, anɔ takpekpe la ƒe ɖoɖo me le Voice Radio, le Lifeline ƒe mɔ̃ la dzi.\nMina míayi ɖe gbedodoɖa me kple míaƒe ƒomeawo le ŋdi ga 9 me, eye emegbe ake le ŋdɔ ga 12 me, esime míakpe Aƒetɔ la be wòanɔ kpli mí kple Eƒe Ŋugbetɔ la le xexea katã me le kɔsiɖa ƒe nuwuwu tɔxɛ ŋutɔ sia me; eye wòayɔ míaƒe aƒewo me fũ kple Eƒe Gbɔgbɔ Kɔkɔe esime míakɔ míaɖokuiwo ŋuti hena Eyama subɔsubɔ.\nMíaƒe susuwo negbugbɔ yi gbemagbe le Kalvaria, le ƒe 2000 woenye esi, eye míakpɔ míaƒe Ɖela si ku ɖe atsitsoga ŋu, eye emegbe la míade míaɖokuiwo nenema ke be míawɔ nusi dzena Fofo la ŋu kokoko.\nAzɔ mile ŋku ɖe eŋu. Esi Wòva xexeame, le ɣeyiɣi sime dzimaxɔse sɔgbɔ, le xexeame le ɣemaɣi ɖedzi tsɔwu ɖesiaɖe si nɔ anyi kpɔ hã, ema mewɔe be Wòhe ɖe megbe o. Eyi gbeƒã ɖeɖe dzi nenema ke ko tẽ, eyi dɔyɔyɔ dzi nenema ke. Meɖe fu Nɛ kura o. Nyatsɔɖeameŋulawo li fũ. Wotsɔ nya ɖe ŋutsu ma ŋuti tso keke esime Wònye Vidzĩ vaseɖe esime Wòku ɖe atitsoga ŋu. Ɖe esia na be Wòtɔ tea? Gbeɖee, amegã. Nukae nye Eƒe taɖodzinu? “Yeawɔ ɣesiaɣi nusi Fofo la ŋlɔ̃ daɖi. Yeawɔ ɣesiaɣi nusi adze Eyama ŋu.”\nEmegbe la le ŋdɔ ga 12 me la, mina míabu susu vevie kuɖe nyabiabia vevie aɖe ŋutɔ ŋu le míaƒe agbewo me, alebe míaƒoƒu ƒo xlã Eƒe Fiazikpi la be míase Gbedeasi: Ɖee Wòagbe Dze Na Nyanyuie La?63-0630E.\nEmegbe la mina míagakpe le gbedodoɖa me le fĩeɣi ga 3 me le ŋkuɖoɖo míaƒe Aƒetɔ kakla le ati ŋuti ŋu.\nMina míagawɔ ɖeka ake le gbedodoɖa me le ŋdi ga 9 me, kple ŋdɔ ga 12 me, eye míadzra míaƒe dziwo ɖo hena nu gã siwo wɔge Wòala na mí le míadome,\n“Esime mehe fɔbubu sia vɛ tsitre ɖe nye—xɔ̃nye subɔsubɔhakplɔlawo le egodo le afima la, eye wòle be magblɔ nu sesẽ siawo, gake, Aƒetɔ, mewɔe le Wò gbɔgbɔɖeameme te. Mese le menye be Wòe gblɔe nam be mawɔe. Azɔ ege le abɔtawo nam, Aƒetɔ. Me—dzidzɔm be evɔ. Na be woawɔ nusi wodi be yewoawɔ kpli, Fofo. Melegbedom ɖa woalɔ̃ woaxɔe. Melegbedom ɖa be Nàɖe amesiame, Aƒetɔ. Na ame dzɔdzɔe ƒe nyɔnyɔ̃ aɖe nado, eye Ŋusẽ gã aɖe Hame la dome doŋgɔ na Eƒe dzodzo la teti ko. Me…mesesẽ be woado ema ƒe gbeɖa o, elabena Edo eƒe ŋugbe. Eye míele mɔkpɔm, Aƒetɔ, na hehe ƒe ŋusẽ etɔ̃lia ma si míenya be awɔ nugãwo le míadome.”\nEmegbe le ŋdɔ ga 12:30 la, míakatã míava ɖe du ase NYA la: Fɔbubu 63-0707M.\nŊKUƉODZI ŊKEKE kae esia anye na Eƒe Ŋugbetɔ la le xexeame.\nEmegbe la mina míagakpe ake le gbedodoɖa me le fĩeɣi ga 3 me le ŋkuɖoɖo míaƒe Aƒetɔ ƒe kakla ɖe ati ŋuti dzi.\nŊkeke gã kae nye esi be míagado ɣli ake o, gake AƑONU! Tsitretsitsi ŋdi kae nye esi! Mina míatso kaba abe alesi nɔviŋutsu Branham wɔe ene esime eƒe xɔlɔ̃, akɔtadzĩ la, nyo eyama le ŋdi gã 5 me. Mina míade Akpe na Aƒetɔ la be efɔ Yesu ɖe tsitre tso kukuawo Do me:\n“Ga atɔ̃ me ŋdi sia la, xɔ̃nye suea kple eƒe akɔta dzĩ la dzo va fesre to henyɔ̃m. Edze ko abe eƒe dzi suea la awo ene, helegbɔgblɔm be, “Efɔ̃ ɖe tsitre he.”\nLe ŋdi ga 9 me la, mina míaƒo ƒu ɖe du movevietɔe ake le míaƒe gbedodoɖa ƒe kɔsɔkɔsɔ me, anɔ gbedom ɖa ɖe míanɔewo ta aɖanɔ míaɖokuiwo dzram ɖo be míase Mawu ƒe Gbe.\nLe ŋdɔ ga 12:30 me la míele vava ge ɖe du ase míaƒe Easter ƒe Gbedeasi la: Nukata Nèle Ɣli Dom? Ƒonu! 63-0714M.\nLe takpekpe sia megbe la, mina míagawɔ ɖeka ake le gbedodoɖa me, le akpedada na Eyama me ɖe KƆSIƉA NUWUWU DZE ANYI SIA SI WÒNA MÍ KPLE EYAMA KPAKPLE EƑE ŊUGBETƆ LA LE XEXEAME ƑO XLÃ.\nNa nɔviŋueŋutsuwo kple nɔvinyenyɔnu le ƒugodo la, medi be makpe mí be míawɔ ɖeka kpli mí na nudzɔdzɔ siawo le Jeffersonville ƒe game dzi, na esi kuɖe gbedodoɖa ɣeyiɣiawo le ɖoɖo sia me kple nyaƒoka si ƒo ge wòala le Kɔsiɖagbe ŋdi me la ŋu. Menyae, alekeke hã, be Nyaƒokawo ƒoƒo Yawoɖagbe, Fiɖagbe kple Memleɖagbe fĩeɣi le Jeffersonville ƒe game la asesẽ na miadometɔ geɖewo, eyata meɖekuku mivo fãa be míaƒo Gbedeasi mawo le ŋkeke la ƒe ɣeyiɣi ɖe sia ɖe si adze dzi na mi. Madi, alekeke hã, be míawo katã míaƒo ƒu ɖe du le Kɔsiɖagbe le ŋdɔ ga 12:30 me, Jeffersonville ƒe game, be míase míaƒe Kɔsiɖagbe Gbedeasi la ɖe du.\nMedi hã be makpe mia kple miaviwo be woakpɔ gome le Creations dɔwɔgbalẽwo kple nufiafiawo me, kple YF ƒe biabiawo me, esime míaƒe ƒome la katã ate ŋu asevivi le ɖe du. Míesusui be mialɔ̃wo esime wotu wokatã ɖe NYA si se ge míele le kɔsiɖaa sia ƒe nuwuwu me la dzi.\nHena kɔsiɖa ƒe nuwuwu ɖoɖo, nyanyanana hena Kɔmuniɔ̃ ƒe takpekpe la, dɔwɔnu siwo ahĩa na Creations ƒe dɔwɔɖoɖoawo, Easter ƒe Nyabiabiawo, kpakple nyanyanana bubuwo la, mikpɔ link siwo le gɔme la.\nEnye bubu aɖe nam gbegbe be makpe wò kple wò ƒomea be miava ɖe du kple Ŋugbetɔ le xexea katã me hena kɔsiɖa nuwuwu si yɔ fũ kple SUBƆSUBƆ, KAFUKAFU KPLE DƆYƆYƆ. Mexɔe se le nyateƒe me be enye kɔsiɖa nuwuwu aɖe si atrɔ wò agbe ɖaa.\nNɔvi Joseph Branham\n22-0417 Nukata Nèle Ɣlidom? Ƒonu\nApril 13, 2022 admin5\nGbedasi: 63-0714M Nukata Nèle Ɣlidom? Ƒonu\nGbedasi: 63-0707m Fɔ̃bubu\n22-0415 Ɖee Wò Agbe Dze Na Nyanyuie Laa?\nGbedasi: 63-0630E Ɖee Wò Agbe Dze Na Nyanyuie Laa?\n22-0414 Dodo Etɔ̃lia\nApril 12, 2022 admin5\nGbedasi: 63-0630m Dodo Etɔ̃lia\nApril 9, 2022 admin5\nGbedasi: 62-1014E Mɔfiala\nAlẽvi Lɔlɔ̃awo Siwo Kplɔm Wole,\nAʋa mamlɛ sia tu aƒe. Míeyina ɖe afisi míede kpɔ gbeɖe tsã o. Míele gbedadaƒo me tom, eye míele míaƒe mɔdzi le afiaɖe, eye míate ŋu ayi míaƒe Mɔfiala manɔme o. Migavɔ̃ o alẽha sue, Mawu na Mɔfiala aɖe be wòakplɔ mí.\nMɔfiala sia aɖe nuwo afia mí, eye agblɔ nusiwo Wòse la; Ate ŋu agbugbɔ gblɔ míaƒe nyawo tututu aɖagblɔ nusi míegblɔ la. Edze be míakplɔ Mɔfiala sia ɖo, elabena Eyae nye ame Ɖeka pɛ si nya mɔ la.\nEsime Yesu nɔ anyigba dzi la, Egblɔ na Eƒe nusrɔ̃lawo be nu geɖewo kpɔtɔ le Ye si be yeagblɔ aɖaɖefia mí, eyata Yele nyateƒe Gbɔgbɔ la ɖo ge ɖe mí, eye Afia mɔ mí yiɖe Nyateƒe siawo katã me. Egblɔ be Eƒe Ŋugbetɔ la ade dzesi Eyama esime Wòaɖe Eɖokui afia aɖaɖokpe Eɖokui dzi tututu ko abe alesi Wòwɔe esime Wòva ŋutilã me zi gbãtɔ ene.\nAnya susu ɖe sia ɖe si le míaƒe dzi me. Anya amesi míenye kple nusi míewɔ. Anya nusianu kuɖe míaŋu. Enye Mawu ƒe Mɔfiala, Gbɔgbɔ Kɔkɔe si le agbe hele Eɖokui ɖem fia le agbetɔ ŋutilã me.\nTututu ko abe alesi Yesu Ŋutɔ gblɔ ene be, “Menye Nyee le dɔawo wɔm o; Fofonye si le Menye lae. Vavã mele egblɔm na mi, Vi la mate ŋu awɔ naneke le Eɖokui si o; negbe nusi Wòkpɔ Fofo la le wɔwɔm la, emae Vi la hã wɔna. Fofo la le dɔwɔm, eye nye hã mele dɔwɔm.”\nNenema ke Eƒe dɔla mele nuƒoge le eɖokui ŋu o, gake nukake se ge wòala la, eyae gblɔ ge wòala. Axɔ nusiawo katã le Fofo la gbɔ, eye emegbe la afiawo mí. Afia nyaɣlaɣlawo katã siwo woɣla ɖe Nya la me.\nFofo gblɔ na mí be AMEAƉE anɔ YE si si anɔ Yeƒe teƒe le afisia le anyigba dzi, Mɔfiala aɖe, eye bena Yeƒe Ŋugbetɔ la ade dzesi Eyama kɔtɛ adze eyome.\nAkɔ Mawu ɖeɖeko ŋuti. Agblɔe eme akɔ ƒãa be, Menye yee enye, dɔla adrelia o, amegbetɔ Vi la ƒe ɖeɖeɖego ye. Mawu ƒe nyaɣlaɣla si ŋu wole nuʋum le lae. Menye ame ye o, Mawu ye. Menye amegbetɔ Vi lae o; enye gbedeasitsɔla tso amegbetɔ Vi la gbɔ. Amegbetɔ Vi lae nye Kristo, eyae nye ame Ɖeka si ɖum míele.\nGeɖewo woagblɔ be ye woenye amesiwo wosi ami na be yewoakplɔ Ŋugbetɔ la, gake Mawu medi be miaziɔ ɖe miaƒe nugɔmesese alo miaƒe susuwo dzi, alo ame aɖe ƒe susu ametɔwɔwɔe aɖewo dzi o. Mawu dɔ Mɔfiala aɖe ɖa, eye Mawu di be miaɖo ŋku dzi be Yeƒe Mɔfiala si yefia mi lae ma.\nMíaƒe Mɔfiala mele ame ɖeka kplɔ ge ato mɔ sia, eye ɖeka ato mɔ ma aɖagblɔ be : edze be nàse mawunyagblɔla sia, emegbe la edze be nàse mawunyagblɔla ma o; womelɔ̃a ɖe dzi kple wonɔewo gɔ hã o. Aleke ema ate ŋu ana miade blibo mahã?\nNYA DEBLIBO ƉEKA koe li si le míahe ge va aɖalé mí ɖe du, EƑE GBE NYA DEBLIBO SI DZI WOƉOKPE LE NYAƑOKA DZI.\nWogblɔna egbe be Gbɔgbɔ Kɔkɔe la le míadometɔ ɖe sia ɖe kplɔm tɔxɛ tɔxɛ, nusi le eteƒe. Ekema nukata mawunyagblɔla le miasi ne Gbɔgbɔ Kɔkɔe le miakplɔm mahã? Ɖo to ɖokuiwò: anyo nam wu be mawunyagblɔla aɖe nekplɔm eye wòafia num ke menye Mawu ƒe nyagblɔɖila si dzi woɖokpe ya o mahã? Anyo nam wu be eƒe gɔmeɖeɖe kuɖe Nya ŋu nasu asinye wu be masee tẽ tso Mawu Ŋutɔ ƒe Gbe me esime eya ate ŋu aɖe egɔme geɖe alegbegbe wu mahã?\nNyemele agbagba dzem be mabufɔ mawunyagblɔlawo, lo be magblɔ be wonye alakpatɔwo, alo be mele be miaɖo to mawunyagblɔlawo o. Meɖekuku mitsɔe kem ne nyemele egblɔm nyuie o. Ɖeko mele gbɔgblɔm be ɖe womateŋu anye miaƒe tɔɖoƒe, nya mamlea, miaƒe Mɔfiala o. Amewo mate ŋu alɔ̃ ɖe dzi kple wonɔewo gbeɖe o. Ame ɖe sia ɖe ɖo susu vovovo, kpɔkplɔ vovovo. Aleke ema ate ŋu ana Ŋugbetɔ la ade blibo mahã? Ne mieɖo to wokatã, henya be wokatã womateŋu alɔ̃ ɖe dzi be nusi gblɔm yewole nye Mawu ƒe Nya si deblibo o la, aleke ema ya ate ŋu ana Ŋugbetɔ la ade blibo mahã? Aleke ema ate ŋu anye miaƒe Mɔfiala mahã?\nNe ɖeko míaɖe asi le Gbɔgbɔ Kɔkɔe ŋu be wòalé mí ɖe du kple Eƒe Nya la, míanɔ dzi ɖeka, susu ɖeka, tame ɖeka, to Gbɔgbɔ ɖeka dzi; Gbɔgbɔ Kɔkɔe la, Mawu ƒe Mɔfiala si afia mɔ mí yi ɖe Nyateƒe la katã me. Gake edze be nàdze wò Mɔfiala yome.\nMegaʋli wò Mɔfiala ƒe Nya gbeɖe o. Dze Eyome. Ne menye nenem o la, èle búbú ge. Ke, ɖo ŋku edzi be, ne èdzo le Egbɔ la, natsi akogo, eyata míedi be míate ɖe Mɔfiala ŋuti.\nGbɔgbɔ Kɔkɔe la le míakplɔm be míadze Yeƒe Mɔfiala yome, esi nye Gbɔgbɔ Kɔkɔe si le nuƒom to Eƒe dɔla kple gbedeasitsɔla adrelia dzi. Menye ame ƒe Nya ye o, Enye Mawu ƒe Gbe na Eƒe Ŋugbetɔ la eye Eyae nye NU ƉEKA PƐ SI ATE ŊU NA ŊUGBETƆ LA ADEBLIBO.\nVa tu mí Kɔsiɖagbe le ŋdɔ ga 12 me, Jeffersonville ƒe game, esime míadze míaƒe Easter Kɔsiɖa la gɔme le toɖoɖo míaƒe Mɔfiala la me. Ele mɔfiage mí to afisi míede kpɔ gbeɖe tsã o.\nMarko Kɔkɔe 16:15-18\nYohanes Kɔkɔe 1:1/ 16:7-15\nPetro II 1:21\nMose II 13:21\nChoose a language Afrikaans Asante Twi Bahasa Indonesia Cebuano Chichewa ChiShona ChiTonga ChiTumbuka Ciluba Deutsch English Èʋegbe Français Haitian Creole Icibemba isiXhosa isiZulu Italiano ភាសាខ្មែរ KiKongo Kirundi Kiswahili Lingála Luganda Lugbarati Malagasy Nederlands Northern Sotho -Sepedi Oshikwanyama Polski Português Română Русский Setswana SiSwati Southern Sesotho Suomi Svenska Tagalog Tiếng Việt Xitsonga हिन्दी தமிழ் മലയാളം 中文 (香港) 中文 (中国)


Psalmowo 141 - Holy Bible [Ewe Bible 1913] - (Psa 141)\nDawid ƒe ha. Yehowa, mele yɔwòm, afɔ netsɔ ɖe ŋunye; se nye gbe, ne mele yɔwòm.\nNye gbedodoɖa nenɔ ŋkuwò me abe dzudzɔ ʋeʋẽe ene, eye nye asiwo wuwu dzi nenɔ abe fiẽnuɖuvɔsa ene.\nNe ame dzɔdzɔe ƒom la, lɔlɔ̃e; ne ehe to nam la, tamemi wònye, nye ta magbee o, nenye be, ele ewɔm atraɖi hã. Meɖoa gbe ɖa ɖe woƒe nu vɔ̃ɖi wɔwɔwo ŋu.\nNe wotutu woƒe ʋɔnudrɔ̃lawo tso agakpe dzi ƒu abu me le ekema woase nye nyawo be, wovivina.\nAlesi woŋlɔa anyigba, eye wokanɛ la, nenema wokaka míaƒe ƒuwo hlẽ na tsiẽƒe ƒe nu me.\nElabena wò Yehowa, Aƒetɔ la, wò dzi ko metsɔ ŋku ɖoe, gbɔwò mebe ɖo, megaƒo nye agbe ɖe anyi o!\nKpɔ tanye tso adoboli, si woɖo nam, kpakple nu vlo wɔlawo ƒe mɔ̃wo me.\nNa ame vɔ̃ɖiwo katã nadze woawo ŋutɔ ƒe ɖɔ me, eye nye ya mate eŋu ayi!